text:
Gusoma ibitabo ni ryo shingiro ryo kumenya, ariko abenshi mu rubyiruko rwiga ntibabikozwa. Hari abatekereza ko impinduka zizazanwa n’ababyeyi ndetse na Leta.
N’ubwo abiga mu mashuri makuru na kaminuza bafatwa nk’aho ari bo baba bazi akamaro ko gusoma kubera icyiciro baba bagezeho mu myumvire, ababigisha bavuga ko abenshi muri bo bagira ubunebwe bwo gusoma, ku buryo hari igihe usanga batumvikana n’abarimu ku mibarize.
Theogène Uwizeyimana yigeze gukora muri Kaminuza y’u Rwanda. Agira ati “Njye mbona abanyeshuri baba bafite ubunebwe. Hari uwavuga ko atari ko biri, ariko mbona ibintu bya connaissance générale [ubumenyi rusange] bituruka ku gusoma bigenda bigabanuka.”
Ibi ngo bituma nk’iyo umwarimu abajije abanyeshuri ibifitanye isano n’ibyo yabigishije usanga baburana ngo yababajije ibyo atabigishije, nyamara biba bijyanye n’isomo nyir’izina.
Abanyeshuri biga mu mashuri makuru na bo bivugira ko muri bo hari abadakozwa gusoma ibitabo, kuko bibatera ubunebwe.
Gabriel Ntwali wiga muri Kaminuza y’u Rwanda ati “abarimu bamwe badutegurira note zivuga ku isomo muri make [slide] abandi bagategura ibitabo binini byo gusoma [reading material]. Ariko akenshi gusoma ibi bitabo biragorana, kuko abanyeshuri baba bakeneye inshamake. Kubaha ikintu kinini ntabwo baba babikeneye.”
N’ubwo aba banyeshuri bo mu mashuri makuru badakunda gusoma, usanga hari abiga mu mashuri yisumbuye bo babikunda bavuga ko batabireka kuko ari bwo buryo bwo kwiyungura ubwenge.
Sefu Mugisha yiga kuri EAV Kabutare ati “umwarimu akenshi ikintu akora ni ukukuyobora. Biba byiza cyane iyo wongeyeho gushaka kwawe, ukaba wareba mu bitabo kuko haba hari byinshi bifitanye isano n’ibyo yakwigishije. Ibyo mwarimu akwigisha n’ibyo akubaza biragendana, ariko ushaka ubumenyi bwinshi usoma ibitabo.”
Aphrodice Rudasingwa yigisha ku ishuri ry’uburezi bw’imyaka 12 y’ibanze rya Butare Catholique. Yunganira igitekerezo cya Mugisha agira ati “nk’ibisobanuro bifatiye ku bishushanyo, hari ubwo usanga abarimu bashushanya nabi cyangwa bagashushanya bikeya. Biba byiza iyo umunyeshuri na we yirebeye muri cya gitabo kuko ni bwo arushaho gusobanukirwa.”
Ababyeyi bakwiye gutoza abana gusoma, ariko n’amasomero arakenewe
Uku kudakunda gusoma ngo kwaba guterwa n’uko abana basigaye baba bahugiye mu mafirimi na tereviziyo. Théogène Uwizeyimana ati “internet na tereviziyo bisigaye bitwara abana bakabihugiramo, bigatuma bagira ubunebwe bwo gusoma ibitabo.”
Atekereza rero ko ababyeyi bakwiye gutoza abana gusoma, ariko na none hakabaho amasomero yo kubajyanamo. Ati “nka hano mu mujyi wa Butare nta somero rihari wajyanamo abana ngo basome.” Kandi koko, uretse wenda amasomero yo mu bigo by’amashuri, nta somero rusange rihaba. Kandi mbere ryahozeho.
Mwarimu Aphrodice Rudasingwa na we ati “icyo mbona cyafasha abanyarwanda gukunda gusoma, icya mbere ni ukubona amasomero. Ikindi ni ugufasha abakiri batoya bakamenyerezwa gusoma, bagakunda gushakisha amakuru.”
Piass ishishikariza abanyeshuri gusoma ibinyujije mu marushanwa
Tugarutse ku misomere y’abanyeshuri biga mu mashuri makuru na kaminuza, ishuri rikuru ry’abaporotesitanti rizwi ku izina rya PIASS rishishikariza abaryigamo gusoma rishyiraho amarushanwa ku gusoma inyandiko zanditswe n’abashakashatsi, ndetse no kuzijora (gushima cyangwa kugaragaza ibitameze neza), hanyuma batatu ba mbere babyitwayemo neza bagahembwa.
Florianne Niyungeko urangije mu mwaka wa gatatu kuri iri shuri ni we wabaye uwa mbere muri uyu mwaka, anabihemberwa mudasobwa. Asaba abakiri batoya kwimenyereza gusoma no kwandika agira ati “iyo usomye ukanandika, usiga amateka, abantu bakamenya icyo washatse kuvuga bakazanakwigiraho byinshi.”
Na none ariko, ngo ntibihagije gusoma, ahubwo ibyo umuntu asomye agomba kubyifashisha mu mibereho ye. Benoit Israel Nsengimana warangije kuri iri shuri muri uyu mwaka ati “gusoma cyane ni byiza, ariko njyewe nkunda kuba umuntu yakoresha bwa bumenyi yabonye igihe yasomaga. “
Kandi ati “niba hari ibintu wasomye ugasanga ari bibi, ugatangira ukabyirinda niba wabikoraga cyangwa nimba utabikoraga ukazirinda guhura na byo. Nimba hari ibintu wabonye ko ari byiza ugatangira ukabishyiramo imbaraga. Numva gushyira mu bikorwa ubumenyi wakuye mu byo wasomye ari byo byiza kurusha gusoma cyane.”


c: text/html

text:
Bibiliya ijambo ry’Imana mu gitabo cy’itangiriro igice cya karindwi havugwa inkuru ikomeye y’umwuzure wateye isi. Ni mu gihe cy’umugabo wubahaga Imana witwa Nowa, ngo uyu yaje guhabwa n’Imana inshingano zo kubaza inkuge ngo kuko ari we wagaragazaga gutinya ndetse no kubaha Imana muri ibyo bihe.
Mu gitabo cy’itangiriro 6:5-6 haragira hati:“Kandi Uwiteka abona ko ingeso z’abantu zari mbi cyane mu isi, kandi ko kwibwira kose imitima yabo itekereza ari kubi gusa iteka ryose”.
Uwiteka yicuza yuko yaremye abantu mu isi, bimutera agahinda mu mutima.
Aya ni amwe mu magambo ari mu byanditswe agaragaza icyatumye Imana iteza umwuzure ku isi mu gihe cya Nowa, gusa bamwe mu bahakanamana ntibemeranya na zimwe mu nkuru zanditse muri Bibiliya, aho bavuga ko ari ibitekerezo by’abantu b’abahanga babayeho mu mateka ya muntu.
Gusa kuri ubu mu gihugu cy’Ubushinwa haravugwa ubuvumbuzi buhamya neza ko nta kabuza umwuzure wo ku bwa Nowa wabayeho ko kandi wahitanye ibinyabuzima bitandukanye.
Ni ubuvumbuzi bwagaragaye mu kibaya cy’umugezi w’umuhondo(Yellow River) uherereye mu gihugu cy’Ubushinwa.
Bivugwa ko abashakashatsi mu by’ivumburabimenyetso(Archeologists) babonye amagufwa y’umwana muto yagaragazaga ko yatwawe n’umwuzure ukomeye wo ku bwa Nowa.
Bifashishije Carbonne 14, basanze aya magufwa y’uyu mwana ari ayo mu mwaka wa 2000 B.C, ni ukuvuga mbere y’ivuka rya Yesu. Aba banyamateka bashingira kuri ibi bimenyetso bagahamya neza iby’umwuzure wa Nowa uvugwa muri Bibiliya.
Umuhanga mu bya siyansi ndetse no mu byo kubungabunga Bibiliya Ken Ham, yatangarije Christian Headlines ko uretse Ubushinwa hari n’ahandi henshi hagaragara ibimenyetso by’umwuzure wo kubwa Nowa.
Yagize ati “Haba mu bahinde no muri Amerika, abanyafiji, abanyahawai, ababorijine bo muri Australiya ndetse yewe tunagarutse ku bantu b’i Babuloni bose bagaragaza kugerwaho n’umwuzure mu mico yabo.” Ken Ham kandi akomeza anavuga ko umwuzure wo ku bwa Nowa ugaragaza amateka yawo ku isi yose.
Ken Ham yizera ko kandi abahakana ukuri kw’ijambo ry’Imana ku bushake bituma baba ingumba z’amatwi bagahanga kwizera kwabo kuri siyansi aho kuguhanga kuri Yesu.

robotstxt: allowed

filter: keep


text:
Nyamagabe: Kumenya abinjira n’abasohoka mu midugudu bizafasha gucunga umutekano
Kumenya abinjira n’abasohoka mu midugudu, bizafasha ubuyobozi bw’ibanze kurushaho gucunga umutekano, kuko usanga abatazwi ari bo bahungabanya umutekano cyangwa se baturutse no mu tundi turere. Kuri More...
Ngororero: 24 % b’abana bavuka ntibandikishwa mu bitabo by’irangamimerere
Mu karere ka Ngororero kubana bavuka, 24% ngo ntibandikishwa mu bitabo by’irangamimerere. Ibi byagaragajwe na raporo yavuye mu ibarura ryakozwe aho 76% aribo ngo bagira amahirwe yo kwandikishwa muri ibyo More...
Gakenke: Land registration process blamed over sluggishness
It has been a year ever since land registration was done but only residents from six sectors out of 19 sectors of Gakenke District have  land ownership certificates. Deogratias Nzamwita, Gakenke District Mayor Issuing More...
Ruhango: Students flopping in masses for National ID Photo taking
On the moring of 23rd December 2012, over 300 students travelled to Niyokwizera Anita’s office in charge of photo taking newer Identity Card registrants in Ruhango districts. All Rwandans aged 16 years and More...
Burera: Abarenganyijwe mu kwandikisha ubutaka bwabo bagiye kurenganurwa
Ushinzwe ubutaka mu karere ka Burera, Kanyamihigo Sildio, aratangaza ko akarere kagiye gukora ibishoboka byose kugira ngo abahuye n’ikibazo mu kwandikisha ubutaka barenganurwe. Ikibazo kigaragara cyane mu More...
Ngororero: Haracyari ibibazo mwiyandikisha ry’ubutaka
Mu gihe hasihaye igihe kitarenze icyumweru ngo igikorwa cyo kwandika ubutaka mu murenge wa gatumba kirangire, urwego rushinzwe kwandika ubutaka muri uyu murenge rurahamagarira buri wese uziko atandikishije ubutaka More...


text:
sam.
29
oct.
2011
1. Kuri iki Cyumweru, Yezu arakomeza abwira abigishwa be abahanura, ababwira uburyo abona abayobozi b’idini ry’Abayahudi n’ibikomerezwa byariho icyo gihe “Abigishamategeko n’Abafarizayi bicaye ku ntebe ya Musa: nuko rero nimukore kandi mukurikize icyo bababwira cyose, ariko ntimukigane imigenzereze yabo kuko bavuga kandi ntibakore”. Nibyo koko aba bakomeye mu muryango w’abayahudi bavuga neza, babwira rubanda icyabafasha mu kwemera kwabo no mukuyoboka Imana, ariko bo ntibigire iyo nama. Ni ikimenyetso cy’uko Yezu atifuza ko abantu baheranwa gusa no kuvuga ngo ndemera ndemera nyamara nta gushyira mu bikorwa ibyo Nyagasani adusaba kandi adushakaho.
2. Kuyoboka Imana Yezu ashaka, ntabwo ari ukwiyumvamo igihangange, ngo bose bagupfukamire, ngo ijambo ryawe abe ariryo wifuza ko ryumvwa gusa. Ahubwo kuyoboka Imana ni ukugenza nk’uko abari kumwe na Pawulo bagenje igihe bari i Tesaloniki. Pawulo aragira ati: “twicishije bugufi cyane hagati yanyu, mbese nk’uko umubyeyi ashyashyanira abana be. Bityo kubera ubwuzu twari tubafitiye, uretse kubagezaho Inkuru Nziza y’Imana, twari twiteguye no guhara amagara yacu bitewe n’urukundo twabakundaga”. Nguko kumenya Imana no kuyibwira abandi by’ukuri. Si ukuvuga ngo mukore ibi, mugenze mutya, ahubwo ni ukubaho abandi bakabona uko ubaho maze bakagukurikiza. Nicyo cyatumye Yezu yigarurira imitima ya benshi, kuko atubwira ibyo abamo, akatwereka ko kubaho uhuza imvugo n’ingiro aribyo buri muntu wese akwiye gushyira imbere. Kuvuga nyamara mu bikorwa bikagaragara ko utandukanye n’amagambo yawe, ni ukwigabanyamo kabiri kandi ni uguhemuka no kuyobya abantu ndetse no guteshuka ku itegeko Imana yahanganye umutimanama wacu. Nibyo isomo rya mbere ry’iki cyumweru cya XXXI gisanzwe rigarukaho rigira riti: “mwateshutse inzira maze muyobya benshi n’inyigisho zanyu,(...) Nanjye ni cyo gitumye mbagira insuzugurwa n’ibigoryi muri rubanda rwose, kuko mutakurikije inzira zanjye kandi mukabera mu gukemura imanza”.
3. Yezu arifuza ko twarangwa no gucisha make, tukamenya igikwiye n’icyo tugomba kwizirikaho. Arifuza ko tutaba aba mbere, nk’abamumenye, mu “guhambira imitwaro iremereye maze tukaba twayikorera abavandimwe bacu, nyamara twebwe nta no kuyikozaho n’urutoki !” Yezu ntiyifuza ko twakorera ibyubahiro no kumva ko ari twe bihangange tugaragaza ko abandi nta cyo bavuze. Yezu ati: “muri byose bakorera kugira ngo abantu bababone. Ni cyo gituma barushanwa gutwara ku kuboko no ku gahanga udupapuro twanditseho Amategeko, n’incunda z’imyambaro yabo bakazigira ndende”. Twitwaye dutyo, ntaho twaba dutandukaniye n’abataramenye ukuri kw’Imana. Nitubeho twubaha kandi tugaragaza ko gukunda Yezu atari ibitsindirano, ko ahubwo ari ibintu bituvamo. Yezu aradukangurira guca bugufi no kumenya ko uko isi uyiyeretse ariko igufata kandi ikaba itagira impuhwe. Yezu ati mu buzima muritonde: ntimukigire ibihangange, mujye mureka abandi abe aribo babona niba koko mubikwiye, “ntimugatume babita ‘Mwigisha’, kuko Umwigisha wanyu ari umwe gusa, mwese mukaba abavandimwe (…) Umukuru muri mwe azabe umugaragu wanyu. Uzikuza wese azacishwa bugufi, naho uzicisha bugufi azakuzwa”.


text:
Imig3:19-20 Uwiteka yaremesheje isi UBWENGE Kandi yakomeresheje amajuru UBUHANGA Kubwo KUMENYA kwe amasoko y’ikuzimu yaratobotse,kandi ibicu bitonyanga ikime.
Mu buzima bwa buri munsi, umurimo ukoranye ubwenge, n’ubuhanga, byerekana ko uwukora akora ibyo azi.
Ibi bintu bitatu byatuma uba indashyikirwa aho uri hose Uwiteka niwe ubifite kuburyo burenze ubwa buri muntu waba uzi.
Inkuru nziza nuko atikanyiza, abiha umusabye,atamusondetse kandi nta kiguzi uretse guca bugufi no kumwubaba, ibuka salomon uko yabaye Umwami wigitangaza mu gihe cye! Yabikesheje ko yahawe ziriya mpano, kandi yarazisabye!
2ingoma1:10 "Nuko rero none ndagusaba kumpa ubwenge n’ubuhanga, kugira ngo ntambagire igihugu cyanjye niyereke abantu. Ni nde wabasha gucira imanza abantu bawe bangana batyo?"
Ntugatinde imbere y’Imana usaba ibiciriritse,Guhera uyumunsi menya ibyo usaba Data byiza kurusha ibindi [Ubwenge,Ubuhanga,Ubumenyi]
Pastorviva.pcm@gmail.com Power of Change Ministries


text:
Abarangije muri St Philip Technical Secondary School ngo bamaze imyaka itatu barimwe serifika zabo
Abanyeshuri bize imyuga n’ubumenyi ngiro mu ishuri ryitiriwe mutagatifu Filipo (St Philip Technical Secondary School) riherereye I Gikondo, babangamiwe no kuba bamaze imyaka itatu basiragira ku kigo bizeho bashaka impamyabushobozi zabo (Certificats) ariko abayobozi bakabaheza mu gihirahiro mu gihe ubuyobozi bw’ishuri bwo bushinja amakosa abayobozi bababanjirije.
Aba banyeshuri bavuga ko nyuma yo kurangiza kwiga ibijyanye n’amahoteli (hotelerie) muri iki kigo m’Ukuboza 2013, ngo bagiye bajya kuri iki kigo inshuro nyinshi bashaka impamyabushobozi zabo ariko bakabwirwa ko nta zihari ndetse ntibanahabwe icyizere cyo kuzazibona. Ibi ngo byagiye bituma batabyaza umusaruro ubumenyi bigiye muri iki kigo kuko ngo nta hantu bashoboraga gusaba akazi badafite izo mpamyabushobozi.
Umwe mu baganiriye na Makuruki.rw utuye mu karere ka Gicumbi yagize ati: “Dufite ikibazo gikomeye cyane, nkubu kuva tuvuye muri kiriya kigo nta cyangombwa baduhaye cyemeza ko twize ibijyanye n’ubumenyi ngiro, hari henshi nagiye njya kwaka akazi bakakanyima kuko nta mpamyabushobozi mfite, kandi hari n’abandi benshi byagiye bibaho bakimwa akazi cyangwa bakirukanwa kuko nta byangombwa byemeza ko bize bafite.”
Undi wize kuri iki kigo utuye mu murenge wa Remera mu mujyi wa Kigali na we yadutangarije ko yagiye asiragira inshuro nyinshi muri iki kigo bakamubwira ko ibyangombwa byoherejwe mu kigo cy’igihugu gishinzwe guteza imbere ubumenyingiro (WDA) bakaba baratinze kubisinyaho nyamara ngo yajya kubababaza bamubwira ko ntazihari.
Yagize ati: “Nta kintu na kimwe kigaragaza ko twize baduhaye, ari n’iyo seritifika reka da! n’iyo ubasabye igipapuro cyemeza ko wahize ntabwo bemera kukiguha, ubwo rero batubwira ko bikirimo gukorwa muri WDA kandi twagiye kubaza muri WDA batubwira ko nta myirondoro yacu ikigo cyigeze kibaha.”
Yakomeje avuga ko igituma ikibazo cyabo kidakemuka ari uko abayobozi bagenda basimburana ugasanga abayobozi bashya ntabwo bitaye ku kibazo cyatejwe n’abababanjirije.
Ati: “Ubu kuva tuhavuye abayobozi bamaze gusimburana inshuro eshatu. Kubera ko abayobozi bagiye basimburana cyane rero iyo ubabajije baragusiragiza ntibanaguhe amakuru afatika.”
Twashatse kumenya ikihishe inyuma y’iki kibazo tuganira na Nyirarugwiro Maliane, umuyobozi mushya w’iri shuli atubwira ko ibyo aba banyeshuri bavuga ari ukuri ariko avuga ko byatewe n’amakosa yagiye akorwa n’abayobozi bamubanjirije.
Yatubwiye ko icyateye itinda ry’izi mpamyabushobozi ari uko hari bamwe mu banyeshuri bigaga muri iri shuri barangije basiga batujuje imyirondoro yose ishyirwa ku mpamyabumenyi bituma zidakorwa ndetse binatuma na bagenzi babo biganaga badakorerwa izabo.
Uyu muyobozi yatubwiye ko yajyanye izo mpapuro (inyemezamanota) mu biro by’umuyobozi mukuru wa WDA (General Director) kuzisinyisha ariko ngo bamubwiye ko ziriho imyirondoro ituzuye bamusaba kujya kuzuzuza.
Nyirarugwiro yagize ati: “Nibyo bize hano ibijyanye n’ubumenyi ngiro, abo banyeshuri rero bamwe bagiye badatanze imyirondoro yabo yuzuye kandi kuri seritifika hagomba kujyaho imyirondoro yose kuko hari nk’abana bandikaga izina rimwe kandi ugasanga na telefone basize zitagikora.”
Uyu muyobozi yakomeje avuga ko habayeho gutinda kuko atahise abonera rimwe abo banyeshuri basize badatanze imyirondoro ihagije bituma n’abatanze iyo myirondoro batabona impamyabushobozi zabo kuko ngo ntabwo yashoboraga gusinyishiriza bamwe ngo abandi basigare nkuko ari amabwiriza yari yahawe n’ikigo cy’igihugu gishinzwe guteza imbere imyuga n’ubumenyi ngiro (WDA).
Yagize ati: “Njyewe ntabwo nari mpari ndi mushya, nagerageje kubaza abahakoraga ariko bamwe ndababura kuko uwari ushinzwe amasomo yagiye muri Tanzaniya, gusa natanze amatangazo nsaba abo banyeshuri kuzana imyirondoro yabo kuko seritifika twajyanye muri WDA batubwiye ko zitujuje ibyangombwa barazitugarurira badusaba kuzuzuza, ubu rero maze kubona abanyeshuri 45 kandi bagera muri 80 kandi DWA yavuze ko seritifika zose tugomba kuzizanira rimwe.”
Nyuma yo kuvugana n’umuyobozi w’iri shuri, twavuganye na Irenee Nsengiyumva Umuyobozi mukuru wungirije ushinzwe amahugurwa muri WDA atubwira ko we iki kibazo atari akizi ariko atubwira ko agiye kugikurikirana mu maguru mashya.
Nsengiyumva yagize ati: " Njyewe nk’umuyobozi mukuru wungirije ushinzwe amahugurwa ntabwo icyo kibazo nkizi, iyo nza kukimenya mbere kiba cyarakemutse, iyo aza mu biro byanjye akakimbwira mba naragikemuye, icyakora kuko nkimenye ndaje mpamagare uwo muyobozi kugira ngo kiriya kibazo gikemuke."
Leta y’u Rwanda iri muri gahunda yo guteza imbere amashuri y’imyuga n’ubumenyi ngiro mu rwego rwo kuzamura umubare w’abarangiza amashuri bakihangira imirimo aho gutegereza imirimo muri Leta n’indi mirimo yo mu biro bigaragara ko kuri ubu imaze kuba ingume.
Jean Paul NIYITANGA
MAKURUKI.RW


text:
Ngoma: Intore ziri kurugerero zashoje icyiciro cya mbere cy’ urugerero, zasabwe kuba bandebereho
Intore ziri kurugerero mu murenge wa Murama ho mu karere ka Ngoma ubwo zasozaga icyiciro cya mbere cy’ urugerero zizamaramo amezi atandatu, zasabwe ko ubutore batojwe bwabaranga kandi bakabutoza n’abandi. Umutoza More...
MU MURENGE WA KABAYA INTORE ZASOJE ICYICIRO CYA MBERE CY’IBIKORWA BY’URUGERERO.
Ku wa 28 Werurwe 2013 mu Murenge wa KABAYA icyiciro cya mbere cy’ibikorwa by’urugerero by’intore zo mu mutwe w’indongozi cyashojwe ku mugaragaro. Intore zo mu More...


text:
Rwanda | Nyamasheke: Umutekano mu kwezi gushize wagenze neza.
Kuri uyu wa kane tariki ya 4/10/2012, Inama y’umutekano yaguye y’akarere ka Nyamasheke yateranye ngo isuzume uko umutekano wari wifashe mu kwezi gushize kwa nzeri, umuyobozi w’akarere ka Nyamasheke akaba atangaza ko umutekano wari wifashe neza n’ubwo hatabuze utuntu tumwe na tumwe twawuhungabanyije.
Nyuma y’inama umuyobozi w’akarere ka Nyamasheke Habyarimana Jean Baptiste yatangaje ko muri rusange basanze umutekano warabaye mwiza muri uku kwezi gushize, gusa akavuga ko hari ibikorwa bimwe na bimwe byagaragaye byahungabanyije umutekano higanjemo cyane; gukubita no gukomeretsa, ubujura buciye icyuho, imfu zitandukanye no gukoresha ibiyobyabwenge, umuyobozi w’akarere akaba avuga ko hari ingamba bafatiye muri iyi nama ngo bazabashe gukemura ibi bibazo byose byabangirije isura.
Mu kwezi gushize kandi ngo hanagaragaye icyaha cyo gukoresha no gukwirakwiza amafaranga y’amiganano mu karere, bityo umuyobozi w’akarere akaba yasabye abaturage gushishoza ngo batazahangikwa ayo mafaranga.
Ikindi cyagarutsweho muri iyi nama ni uko usanga amarondo yaradohotse bishobora kuba biterwa no kwirara kw’abaturage kuko babona umutekano usesuye, bakaba basabwa guharanira ko wasugira ugasagamba, ndetse bakanarushaho gucunga umutekano w’ikiyaga cya kivu ngo kitazaba inzira y’abahungabanya umutekano.
Abagize inama y’umutekano yaguye y’akarere kandi banarebeye hamwe uko igihembwe cy’ihinga kiri kugenda ngo kuko kuba abaturage baba bafite ibyo kurya bihagije ari kimwe mu bituma habaho umutekano, bityo buri rwego rukaba rwasabwe kubikurikirana ngo kizasigire abaturage umusaruro uhagije.
Baneretswe uko imirimo yo kubaka ibyumba by’amashuri, ubwiherero n’amacumbi y’abarezi iri kugenda, bakaba basabye ko hashyirwamo ingufu kuko hakiri akazi kenshi ko gukora kandi inzego zose zikabigira ibyazo.
Â


text:
sam.
12
nov.
2011
1. Isomo rya mbere ryo kuri iki cyumweru riratugaragariza ubwiza bw’umugore, atari ubwiza bw’inyuma gusa ahubwo cyane cyane ubwiza bwe bw’umutima. “Umugore w’umutima, umugabo we amwiringira abikuye k’umutima, maze agakunda agatunganirwa”. Igitabo cy’imigani mu gukoresha aya magambo kiratugaragariza uburyo umugore, mutima w’urugo ari intandaro y’amahoro n’ituze murugo kandi akaba atera ibyishimo uwo bashakanye. Muri iki gihe ingo nyinshi ziri mubibazo by’imibanire no gushaka imibereho, muri iki gihe ukwizerana n’ubudahemuka bisa n’aho birimo gutabwa k’umunigo, ariko na none muri iki gihe inyigisho k’ubusugire bw’ingo zirimo kugenda zigarukwaho kuko ingo arizo mukiro w’igihugu na Kiliziya, ni byiza kuzirikana kuri iri jambo ry’Imana rimurikira umugani w’abanyarwanda ugira uti “ukurusha umugore akurusha urugo”. Urugo rwuje amahoro n’ituze ni urugo rwubaha Imana kandi rwifuza gutanga uburere bushingiye ku Mana n’imigenzo myiza idutoza. Niyo mpamvu isomo rya mbere ryongera kutubwira riti: “umugore utinya Uhoraho ni we ukwiye kuratwa” kuko amenyera urugo igikwiye kandi akarwubahiriza. Aya magambo nanone arareba abagabo kuko urugo atari urw’umugore gusa, ahubwo arufatanyishe n’umugabo ugomba kururasanira, akarugira urugo Imana igeramo igatura.
2. Pawulo ati: “mwebwe bavandimwe, ntimukiri mu mwijima… mwese muri abana b’urumuri n’ab’amanywa; ntimuri ab’ijoro n’ab’umwijima. None rero ntimugasinzire nk’abandi, ahubwo mube maso kandi mwirinde gutwarwa n’irari”. Aya magambo ya Pawulo twayerekeza k’umuryango ugomba kubera urumuri abana bawubamo n’abaturanyi. Umuryango ntugomba gusinzira, umugore n’umugabo bagomba kuba maso bakamenya kunagura urukundo rwabo kandi bakamenya kwita kubo Imana yabahaye. Ni amagambo kandi nanone areba buri wese kubera ko Imana yaturaze ineza, idusiiga ubumuntu. Kuba umwana w’urumuri rero ni ukugira umutima, ni ukugira ubuntu, ni ukugira ubumuntu, ni ukuba umuntu.
3. Mu Ivanjili Yezu ati: “iby’ihindukira ryanjye bizamera nk’umuntu wari ugiye kujya mu rugendo, agahamagara abagaragu be, akababitsa ibintu bye. Umwe amuha amatalenta atanu, undi abiri, undi imwe, umuntu wese ku rugero rw’icyo ashoboye, hanyuma aragenda”. Imana yaduhaye amata lenta, ni ukuvuga impano zigendanye n’imbaraga zacu, zigendanye n’ubwenge bwacu. Icyo Imana ishaka si ibitangaza twakora, icyo idutegerejeho ni ugukoresha ibyiza yaduhaye neza, nta kuvunda, nta ntugunda, nta kwirata ku bandi. Ntiyifuza ko twaba banyamwigendaho, ngo tubumbe ibiganza twiharira amatalenta Imana yatubikije. Irifuza ko twayabyaza umusaruro maze abo tubana, abo duhura bakayabonamo umukiro n’ubushake bwo guhindura isi nziza. Imana yaduhaye impano y’ibyishimo, tujye tuyisangiza abandi, tujye twirinda kubabihiriza. Imana yaduhaye impano y’urukundo, ntitukayifungirane tukava aho tuba imbata y’urwango na munyangire. Imana ntiyifuza ko twaba ingwizamurongo mu byayo no mu bayo, irifuza ko twayigiraho kwitanga no kugira neza.
4. Uyu mugani dushobora kuwumva nabi, tukumva ko Yezu ashyira imbere inyungu n’ubucuruzi gusa. Igishishikaje Yezu, ntabwo ari ukutubwira ati mushyire imbere business, mukubare mushake ibintu, icyo yifuza ni ukutubwira ko tugomba kumenya kwakira impano Imana yaduhaye buri muntu ku rwego rwe maze izo mpano zigafasha abandi. Iyo kandi Yezu avuze ati: “Ni uko mugaragu mwiza kandi udahemuka, wabaye inyangamugayo mu bintu bike, nzagushinga ibisumbyeho”, akongera ati: “Mugaragu mubi kandi w’umunebwe,… nibakwambure talenta yawe maze bayihe ufite amatalenta cumi; kuko utunze bazamuha agakungahara, naho udafite na mba bazamwaka n’utwo yaganyiragaho”, ni ukugaragaza ko utunze Imana muri we aba atunze amahoro kandi aba indahemuka. Ntitukabe ababuramana kandi ariyo idukungahaza. Nitube nk’uriya mugore w’umutima urebera urugo kandi akagira neza, nitube abana b’urumuri,twirinde umwijima.


text:
Tariki ya 7 Mutarama 2017 , umuririmbyi akaba n’umunyamakuru Neema Marie Jeanne n’umugabo we Aime Ndayambaje basezeraniye mu Mujyi wa Kigali mu rusengero rwa ADEPR Remera . Kwakira abitabiriye ubu bukwe byakorewe mu nyubako ya Uwoba Hall yegeranye no kwa Rwahama ku Kimironko . Muri ibi birori havuzwe amagambo menshi ku mpande ... Read More »
UBUHAMYA
UBUHAMYA : Nyirandimubenshi Rose wakoze uburaya imyaka 20 yakiriye agakiza , ubu ari muri ba rwiyemezamirimo .
Nyirandimubenshi Rose ni umubyeyi utuye mu kagari ka Busanza mu mudugudu wa Hope , mu Murenge wa Kanombe ho mu Karere ka Kicukiro umujyi wa Kigali . Avuga ko yari indaya ari byo byamuviriyemo kubyara abana batatu bose badahuje ba se . Yakoze uburaya imyaka 20 none ubu yakiriye agakiza abarirwa muri ba Rwiyemezamirimo . Uyu mubyeyi avuga ko ... Read More »
Ubuhamya bwa Murekatete Christine wakize ibibyimba byo mu nda kubera amasengesho — PHOTO & VIDEO
Murekatete Christine ni umubyeyi bigaragara ko akuze bidakabije , akaba umukristu mu Itorero Patmos of Church rikorera ku Muhima ( Yamaha ) mu karere ka Nyarugenge mu mujyi wa Kigali . Uyu mubyeyi yiyemerera ko yivuje mu bitaro bitandukanye , agahura n’abaganga benshi b’inzobere mu buganga bwibanda ku bagore ( gynécologue )agamije kwivuza no gukira ibibyimba yararwaye mu nda . ... Read More »
Ubuhamya bwa Uwababyeyi Ange wahanuriwe ko agiye gukora ubukwe mu mezi 7 nta n’umukunzi ( Fiance ) agira .
Nyuma yuko tubagejejeho inkuru ikubiyemo ubuhamya bwatanzwe na bamwe mu bakristu bahanuriwe ubuhanuzi bw’ibinyoma n’abahanuzi bagamije kubakuramo amafaranga , umusomyi wa ibyishimo.com nawe yemeye gutanga ubuhamya bw’ibyamubayeho , nuko yaje kuvumbura ko abahanuzi bamuhanuriraga bari bagamije kumwaka amafaranga no kuzamusambanya mu bihe bitandukanye . Mu ntambara y’amagambo yabaye hagafi ya Uwababyeyi Ange n’uwajyaga amuhanurira , hagaragayemo uburakari bukomeye kandi no ... Read More »
Bakirisito murarye muri menge kuko muramutse mutitondeye bamwe mubavugabutumwa n’abahanuzi bo muri iyi minsi bashobora kubacucura n’utwo mwari mufite twose . UBUHAMYA .
Yesu arabasubiza ati :“ Mwirinde hatagira umuntu ubayobya. ( Matayo 24:4 ) . Musengeshe umwuka iteka mu buryo bwose bwo gusenga no kwinginga, kandi ku bw’ibyo mugumye rwose kuba maso, musabire abera bose ( Abefeso 6:18 ). Nongeye kubasuhuza bene Data dusangiye gucungurwa n’Umwami wacu Yesu Kirisitu. Uko amatorero n’amadini atandukanye arikugenda yiyongera ninako abakozi b’Imana n’abahanuzi bari kurushaho kwiyongera. ... Read More »
UBUHAMYA : Murebwayire Monique aravuga uko yari umuraguzi ( w’umutwe ) , nuko yaje gukizwa akava muri karande z’imiryango .
Hari benshi mu rubyiruko n’abubatse ingo bagaragaraho ibikorwa by’ingeso mbi bakibwira ko ibyo bakora aribo babishaka nyamara ari imbaraga za satani zibakoreramo ntibabimenye . Iyi mikorere ikunze kuranga abangavu babyarira iwabo , abasore bishora mu bikorwa by’ubusinzi n’urugomo rwa hato na hato , ariko nkuko tubisanga mu buhamya bwa Murebwayire Monique ngo hari abantu batari bacye bibaho bitewe nuko batanzweho ibitambo ... Read More »
UBUHAMYA: Nyuma yo gukira ikibyimba nariraye, Imana inkubita indi ndwara ikomeye yanatumye nkizwa [ Imihango ihoraho ] – Kwibuka Providence ( IGICE CYA GATATU ) .
Nkimara kuva kwa muganga namaze nk’icyumweru kimwe mpita nzamuka nsubira i Kigali. Mu by’ukuri namaze kugera i Kigali ndongera ntwarwa n’iby’isi, numva ntangiye kwikanga mbaye umuntu, ndatangira nkora ibyaha noneho bidasanzwe birenze n’ibyo nakoraga mbere . Ndangije Imana iravuga iti :’ Reka nze nkwereke , inkubita indi ndwara imbera nk’iya mbere nyiburira umuganga nyiburira n’umuti. Narwaye kujya mu mihango kudashira, ... Read More »
Imana ikura mu rupfu igashyira mu buzima , ikura ikuzimu igashyira hejuru – UBUHAMYA BWA PROVIDENCE [ IGICE CYA KABIRI ].
Reka tubibutse ko Kwibuka Berthe Providence yari arwaye ikibyimba. Rubanda bavugaga ko yibye telephone akakirogwa. Nyamara uwiringiye Imana iramutabara kandi ntimutererana. Uru ni urugendo rurerure yanyuzemo rwogukira indwara ye. Reka twumve uko yaje gukira. Aha ngaha aravuga ukoyahanganye n’ikigeragezo cyo gufata mitiweli , ni mu gice cya kabiri cy’ubuhamya bwe . Ati :“ Naje kujya kwa muganga, ariko nabwo gufata ... Read More »
UBUHAMYA : Kwibuka B. Providence asobanura ko yarwaye ikibyimba mw’itama , mu gihe abantu bamuharabikaga ko yibye telefone bakabimurogamo . Yasobanuye nuko yaje gukizwa nyuma yo guhabwa akato .
‘ Iyo mbonye Imana yarankuye aho hantu, simbasha kubyumva kuko n’undi wese ubibona ntiyabyumva ‘ . Aya ni amagambo yavuzwe na Kwibuka Berthe Providence mu buhamya bwe , akaba yaramaze no kwakira agakiza . Kwibuka Berthe Providence ni umukobwa w’umukristo usengera mu itorero rya Ebenezel Ministries rifite icyicaro ku Kacyiru mu mujyi wa Kigali . Yakiriye agakiza mu mwaka wa ... Read More »
Amagambo Dominic Nic yavuze kuri Patient Bizimana yamukoze mu mutwe yibuka byinshi .
Dominic Nic na Patient Bizimana ni abahanzi , abaramyi bakomeye mu ndirimbo zihimbaza Imana mu Rwanda ndetse no muri Afrika yo munsi y’ubutayu bwa Sahara . Aba basore bombi bamenyaniye mu karere ka Rubavu ari naho bose bakuriye bakanahatangira umuziki bose bemeza ko rwari urugendo rutoroshye . Patient Bizimana afite ibikombe bitandukanye bya Groove Awards bimugira umuhanzi ku giti cye ... Read More »


text:
Urwenya-“Maze kwemera ko utera umwaku !"
“Maze kwemera ko utera umwaku !"
"Margarita mufasha wanjye, wambereye inkoramutima ndagushima, tugishakana bahise banyirukana ku kazi, uranyihanganisha kandi urankomeza. Ntangira ubucuruzi butera imbere ariko hadaciye kabiri burahomba, uranyihanganisha umba hafi.
Mba umushomeri uranyihanganisha, mbona akandi kazi keza, nkamazeho amazi 6 baranyirukana, urankomeza kandi unyitaho, ntangira indi "business" ikomeye, na yo ihombye urakomeza ntiwacika intege, ubu maze umwaka mu bushomeri kandi ntiwigeze ubyinuba, ni ukuri uri umugore mwiza, gusa maze kwemera ko utera umwaku !"
Shyiraho Igitekerezo!
Subscribe to: Post Comments (Atom)


text:
Umushumba w’itorero ritwa World International Ministries ribarizwa mu mujyi wa Harare muri Zimbabwe, bwana Paul Sanyangore, yateje impaka mu bantu nyuma yo gusengera ngo aheshe umugisha amakarito y’udukingirizo. Nkuko byatangajwe na MyZimbabwe, ikinyamakuru gikorera muri kiriya gihugu, bavuga abagore batari bake bari muri ryo teraniro bahise bihutira gufata utwo dukingirizo bo bavugako twejejwe kandi twasizwe kuko twasengewe.
Pasitori Sanyangore, utuwe avugwaho gukora ibitangaza birimo gukiza abarwayi ndetse no kuzura, bivugwa ko yaba akoresha ibyo bitangaza maze imbaga yabantu bakagana itorero rye.
Ubwo yabazwaga impamvu yahisemo gusengera udukingirizo kandi mu rusengero, yavuze ko yabitewe n’ikibazo bari bamaze igihe gito bahuye nacyo, aho umuyoboke w’iryo torero yaje gusaba ko bamusengera akabanza kubabaza niba kwitwaza udukingirizo nta cyaha kibirimo. Uyu mukobwa wari waje yitwaje utwo dukingirizo, yadushyikirije uwamusengeraga maze aboneraho no kubaza niba byari bikwiye ko yitwaza utwo dukoresho.
Pasitori Sanyangore yaravuze ati: "nta kosa mbibonamo kuba yakoresha agakingirizo n’umugabo we mu gihe bari bamaze igihe batari kumwe. Ninde se uzi ibyo umwe muri bo yakoze muri cyo gihe batari bari kumwe? Niyo mpamvu umuntu agomba kwirinda. Igihe nasengeraga udukingirizo hari abagore batinyutse baraza baradufata kuko bari badukeneye.”
Uyu mupasitori akaba asanzwe azwiho cyane kudaca kuruhande igihe arimo yigisha kubijyanye n’imibonano-mpuzabitsina. Bivugwa ko kandi yagiye afasha abagabo batari bake babaga bafite ingorane mu bijyanye n’icyo gikorwa aho yabasengeraga bagakira mu buryo bw’ibitangaza. Paul Sanyangore abajijwe uko ibyo abikora, yasubije agira ati”dufite inzu yagenewe amasengesho, tuyita ivuriro ry’Umwuka akenshi dufasha abagabo bafite ingorane mu bijyanye no gutunganya neza inshingano zo mu buriri(gutera akabariro).”
Sanyangore akaba ari umwe mubashumba bakomeye muri Zimbabwe bibanda kunyigisho zijyanye no gukira, ibitangaza n’ubutumwa bujyanye n’ubutunzi. Nubwo Sanyangore n’abagenzi be bivugwa ko baba bakoreshwa ibitangaza, hari abantu batemeranwa nabo. Umwe mubatashatse ko amazina yabo amenyekana yavuze ko atishimiye ibyo we abona nko kwihangira imirimo. Yagize ati” hano muri Zimbabwe hari amadini menshi, umuntu udafite akazi yumva nta kindi yakora uretse gushinga idini. Turambiwe indyarya turashaka abapasiteri bafite indangaciro z’ukuri, urukundo, gufashanya kandi b’inyangamugayo.
Muri Zimbabwe havugwa umubare munini wa bantu bifashisha Bibiliya kugira ngo bigwizeho ubutunzi.
Ese wowe wumva iki gikorwa uyu mushumba yakoze gikwiye? Ese waba wemeranya n’abavuga ko yaba ashyigikiye ubusambanyi?


text:
Feb 25, 2016 Bienvenu Ndacyayisenga Abafatanyabikorwa 0
Jenoside yakorewe abatutsi muri Mata 1994 yahitanye ababyeyi n’abavandimwe ba Uwamahoro Liliane ; mu muryango w’abantu umunani, yarokotse ari umwe rukumbi. Nyamara asanga ineza ababyeyi be bari barakoreye abaje babasaba ubufasha ari yo yatumye arokoka.
Uwamahoro Liliane wavutse kuri Gasasira Marcel na Kaneza Concessa mu 1986, avukira mu kagari ka Masoro mu murenge wa Ndera mu Karere ka Gasabo. Avukana n’abana batandatu : abahungu babiri n’abakobwa batatu. Ubwo umuryango wabo wose wari ugizwe n’abantu umunani kandi wose warishwe, ariko yarokowe n’abantu bagiriwe neza n’iwabo bamuhishe. Atangira ubuhamya bwe avuga uko mpunzi zacumbikiwe iwabo.
Yagize ati “Impunzi zaje iwacu, ubwo Papa yabahaye inzu bayibamo kandi batungwaga no mu rugo. Haje kubaho ko impunzi zose ziba mu ngo zijya kuba mu nkambi ; ubwo barabajyanye. Hashize igihe gito jenoside iratangira. Habanje kwicwa papa, hashize iminsi mike nibwo n’abandi bose twavukanaga ndetse na mama bishwe.
Aho badutwaye kutwicira hari iruhande rw’aho izo mpunzi zabaga mu nkambi y’ahitwa Igishaka (ubu ni mu Karere ka Gasabo). Kubera ko babanaga ari imiryango ibiri, umugore umwe yaje kubona abicanyi badushoreranye na mama, ajya guhuruza umugabo umwe muri ba bandi ngo adukize birananirana kuko bari batangiye kudukubita, gusa ndashima Imana ko nta wankojejeho n’urwara kandi abandi barageze aho barabatemagura kugeza bapfuye, ariko njye ntibankoraho kubera umugambi w’Imana yari ifite ku buzima bwanjye kugira ngo nzavuge kugira neza kwayo.
Ibyo birangiye, uwari umaze kwica mama n’abavandimwe banjye yaraje ansanga aho nari mpagaze arambwira ngo : “Wowe ntiwari kumwe n’uriya mugore ?” Ndahakana kubera ubwoba bw’umuhoro yari afite, ndamubwira ngo : “Yantoraguye Nyacyonga mu bisheke”.
Ibyo nabivuze kuko najyaga numva abana b’izo mpunzi bahavuga, nanjye mubwira ko ariho yankuye kandi ko maze iminsi itatu ntarya.
Yarishimye ngo yitoraguriye akana, anjyana muri shitingi yabagamo kuko nta mwana bagiraga, abuza umugore we kumpa ibintu bikonje ngo bitanyica, ahubwo ampa ibisuguti n’icyayi.
Ubwo byari mu masaha ya mu gitondo nka saa moya, ni uko hashize umwanya nta ubwenge numva isaha n’isaha nanjye ndibupfe kuko numvaga induru n`imiborogo y’abicwaga ariko Imana iragumya irandinda.
Hashize umwanya numva umuntu arasuhuje ngo nimumpe umwana uri hano, undi ati : “Ntawe nguha namwitoreye”. Barakomeza baraharira bigeze aho aramubwira ngo : “Nyina umaze kumwica kandi ndamuzi”. Ubwoba bwaranyishe ndavuga nti arantanze baranyishe, bigeze aho uwantoye aramubwira ngo : “Niba umuzi muhamagare asohoke. We ntiyari azi umwana wasigaye uwo ari we, urumva twari benshi ndi umwana wa kane ahera kuwa mbere, uwa kabiri, n’uwa gatatu.
Arakomeza angezeho nditaba ati : “Sohoka muri shitingi”. Ngeze hanze umwe wantoye ati : “Ari njye n’ uyu mugabo urajyana nande ?” Ndamubwira ngo : “Sinkuzi ndijyanira n’uwo nzi”. Wa mugabo wabaga iwacu aba aranjyanye iwe muri shitingi yabo, bambonye bararira kubera ko ibyakorewe mama n’abavandimwe banjye bari babibonye.
Bigeze nko mu ma saa cyenda aho twari turi inkotanyi ziba ziraharashe dutangira guhunga, twari ahantu bitaga I Gishaka. Twatangiye guhunga tuva aho twari turi dusimbuka imirambo tugenda ahantu henshi ntabasha kurondora, gusa haje kugera biba ngombwa ko dusubira mu bice by`iwacu mpageze nsanga inzu y`iwacu bari gusahura barangije barayisenya babwira wa mugabo wantwaye ngo bari bazi ko twashize none ako karokotse gute ? Baramunyaka ngo banyice ariko wa mubyeyi arababwira ngo : “Kubera ineza se w’uyu mwana yangiriye muzamwice ntakiriho !”
Mukanya turabakomereza igice cya kabiri(2) cy’ubuhamya bw’Uwamahoro Liliane twizera ko bukomeje gufasha no gukomeza imitima ya benshi.
Nd.Bienvenu/Isange/ Email;bienvenu1512@gmail.com Tel;0785247778,0725040607
happy wheels
Jan 22, 2017 0Share this on WhatsApp Mu Rwanda ubutiganyi si icyaha gihanirwa n’amategeko, gusa mu minsi ishize mu itangazamakuru no hirya no hino humvikanye inkuru y’ubuhamya bw’umukinnyi wa AS Kigali...
Jan 05, 2017 0
Dec 29, 2016 7
Jan 14, 2017 1Share this on WhatsApp Nyakubahwa mutahira w’Intore, mbanje kugusuhuza! Ubumwe, Amahoro n’ubworoherene ni biganze muri twe, Ingengabitekerezo ya Jenoside tuyirandurane n’imizi yayo yose,...
Jan 10, 2017 0
Jan 01, 2017 0


text:
jeu.
02
août
2012
ISOMO RYA MBERE
Isomo ryo gitabo cy’Umuhanuzi Nahumu (Nah 2, 1.3 ; 3, 1-3.6-7)
1,1Ngiyo intumwa itungutse mu mpinga z’imisozi, izanywe no kubamenyesha amahoro. Yuda, ngaho himbaza iminsi mikuru yawe, urangize n’imihigo wahize kuko umugiranabi atazagera iwawe ukundi, akaba yarimbuwe burundu ! 3Dore Uhoraho agarukanye ikuzo rya Yakobo, ni we ubwe kuzo rya Israheli, kuko abasahuzi bari barabacuje, bakabatsembamo umuzabibu.
3,1Ugushije ishyano, mugi umena amaraso, ukaba wuzuye ubujura n’urugomo, ntunahweme kunyaga iby’abandi ! 2Nimwumve urusaku rw’ikiboko n’urw’inziga zikocagurana, imirindi y’amafarasi n’umuvuduko w’amagare y’intambara. 3Abanyamafarasi biteguye kurasa, inkota ziragurumana nk’amafumba, amacumu ararabya nk’umurabyo. Abapfuye ni benshi, imirambo irandagaye hose, intumbi ntizibarika, baragenda bazisitaraho ! 6Nzakujugunyaho imyanda, nkugire akarorero kugira ngo ukorwe n’ikimwaro, 7maze ugukubise amaso wese ahunge avuza induru, agira ati « Ninivi yarimbutse ! » Ni nde uzayigirira impuhwe ? Ni ko se, uzavana he abaguhumuriza ?
INDIRIMBO (Ivugururamategeko 32, 36, 39, 41)
Inyik/ Imana ni yo Mugenga w’urupfu n’ubugingo !
Uhoraho agiye gucira urubanza umuryango we,
akazagirira ibambe abayoboke be,
nabona y’uko intege zabo zishize,
kandi ko nta mucakara cyangwa umuntu wigenga usigaye.
Noneho rero ubu nimurebe:
“Ni jyewe ubwanjye nta wundi.
Nta yindi mana indi iruhande !
Ni jye wica kandi nkabeshaho,
uwo mfashe ntanyikura.
“Nintyaza inkota yanjye irabagirana,
ukuboko kwanjye kugatigisa iteka naciye,
nzamara inzigo mfitanye n’ababisha banjye,
mpe inyiturano abanyanga.”
IBANGONDIRIMBO RIBANZIRIZA IVANJILI (Mt 5, 10)
Alleluya Alleluya.
Hahirwa abatotezwa bazira ubutungane,
kuko Ingoma y’ijuru ari iyabo.
Alleluya.
IVANJILI
+ Matayo (Mt 16, 24-28)
Muri icyo gihe, 24Yezu abwira abigishwa be ati “Niba hari ushaka kunkurikira ajye yiyibagirwa ubwe, aheke umusaraba we maze akurikire ! 25Kuko uzashaka gukiza ubugingo bwe azabubura; naho uzahara ubugingo bwe ari jye agirira, azabukiza. 26Umuntu watunga isi yose ariko akabura ubugingo bwe, byaba bimumariye iki ? Cyangwa se umuntu yagurana iki ubugingo bwe ? 27Kandi Umwana w’umuntu agomba kuzagaruka mu ikuzo rya Se, ashagawe n’abamalayika, maze ubwo akagororera umuntu wese akurikije imigirire ye. 28Ndababwira ukuri: mu bari hano harimo abatazapfa batabonye Umwana w’umuntu aje mu ikuzo ry’Ingoma ye.”


text:
Abaturage 55 bo mu mudugudu wa Gafumba,akagari ka Gisoke,mu murenge wa Mahembe,mu karere ka Nyamasheke banyoye ikigage mu bukwe bw’uwitwa Nzamutuma Jacques kibamerera nabi cyane ku buryo abagera kuri 55 bajyanwe kwa muganga.
Ubuyobozi bw’akarere ka Nyamasheke, buvuga ko icyo kigage abaturage bakinyoye ku wa 30 Kamena mu bukwe bwo guhabwa inka no gutanga indi uyu Nzamutuma Jacques yari yakoresheje.
Bukeye bwaho ku wa 01 Nyakanga bamwe mu bakinyoye batangiye kuribwa mu nda cyane ariko baruka banahitwa, bahita batangira kujyanwa kwa muganga ku kigo nderabuzima cya Gatare n’ibitaro bya Mugonero hose ni mu karere ka Karongi.
Ku ikubitiro ngo abagera kuri 19 bahise bajyanwa ku kigo nderabuzima cya Gatare umwe muri bo wari umerewe nabi cyane ahita ajyanwa mu bitaro bya Mugonero,mu murenge wa Gishyita muri Karongi, abandi bakomeza kuremba gahoro gahoro bajyanwa kwa muganga,kugeza ubwo bageze kuri 55,bamwe bavurwa bataha abandi bahasigara.
Ku wa 04 Nyakanga undi na we yararembye cyane ahita yihutanwa mu bitaro bya Mugunero, abasigaye mu kigo nderabuzima cya Gatare ubu ni 11.
Ibizamini bya Laboratwari byatanzwe n’ibitaro bya Mugonero byagaragaje ko nta burozi basanzemo muri icyo kigage, nk’uko abaturage bamwe bari batangiye kubihwihwisa,ahubwo ngo basanze ari umwanda iki kigage cyari gikoranye n’uwo mu majerikani cyashyizwemo wagize ingaruka ku baturage bakinyoye.
Imvaho nshya ntiyashoboye kubona uyu muturage wari wakoresheje ubukwe. Bivugwa ko na we abana be 2 na nyina bari kwa muganga,icyakora Nsabayesu Cyriaque wari ushinzwe kwakira ibinyobwa biza,kubyandika n’izindi gahunda z’ubu bukwe,yavuze ko banywa icyo kigage nta kibazo bakibonagamo ariko ibibazo byaje kuvuka nyuma , bakaba bataramenye uko byagenze.
Bamwe mu baturage b’aka karere bakunze kurangwa no gukora ikigage gikozwe n’imyumbati itinitse baba banitse itaruma neza bagahita bajya kuyishesha,bagashyiramo agafu gake k’amasaka, bagashyiramo ibitubura,cyangwa bagahonda amatafari ahiye bagashyiramo,hamwe n’ifumbire mvaruganda ya Ire ngo ubinyoye asinde ataranywa nyinshi,bigatuma abantu bamererwa nabi.
Mu nama yakoranye n’abaturage b’aka kagari ku wa 04 Nyakanga, umuyobozi w’aka karere ushinzwe imibereho myiza y’abaturage,Mukamana Claudette,yabasabye kubireka bakenga umwimerere.
Yagize ati’’ Ntidushaka ibi bigage byanduye gutya binangiza ubuzima bw’abantu mukora,mubihagarike,mujye mukora ikigage cy’umwimerere kidateza umutekano muke abakinyoye.’’
Yabasabye kandi kwitondera ibyo bafata mu bukwe n’ibindi birori,ababitegura bagatanga ibikoranye isuku,bitagira izindi ngaruka.
Hari hashize imyaka igera kuri 6 abahinzi b’icyayi bibumibye muri koperative y’abahinzi b’icyayi ba COTHEGA bagihinga mu mirenge ya Karambi na Cyato mu karere ka Nyamasheke, kitababyarira umusaruro (...)
Ubuyobozi bwa Koperative Rebakure Munyamurama_KOREMU, igizwe n’abanyamuryango 350 bahinga ibigori n’ibishyimbo mu murenge wa Murama, mu karere ka Ngoma, buratangaza ko mu mwaka wa 2016 gusa, (...)
Bamwe mu borozi bo mu Kagali ka Ryeru mu Murenge wa Rwempasha mu karere ka Nyagatare, bahangayikishijwe n’igisa n’icyorezo cyateye mu nka zabo zihaka, zikaramburura zenda kubyara. Aba borozi (...)
Ubwo ikigo cy’igihugu gishinzwe imiyoborere, RGB, cyerekanaga igipimo cy’imiyoborere ibereye abaturage n’imitangire ya serivise, bamwe mu bayobozi b’inzego z’ibanze basabye ko ubu bushakashatsi bwajya (...)
Abagize Inteko Ishinga Amategeko umutwe w’abadepite bari mu gikorwa cyo gusura ibikorwa by’iterambere mu karere ka Ngoma, aho bagenzura akamaro byagiriye abaturage, bakanakira ibyifuzo (...)
OPP. MAGERWA, EXPO GROUND, GIKONDO KIGALI, RWANDA PHONE NO : +250-784867952 / 53
© Copyright 2015: Imvaho Nshya. All rights reserved.
Powered by: RPPC.


text:
Ikibazo cy’ubuharike gikomeje gufata intera ndende mu murenge wa Nkombo, mu karere ka Rusizi aho usanga umugabo afite abagore bane kandi bikamutera ishema.
Abagabo bamwe bafite abagore 3 hakaba n’abafite 4, ibi bitera ubwinshi bw’abana bukabije, aho hari abagabo usanga umugabo umwe bafite abana babarirwa abana 20, kandi no mu bakiri bato bikaba bigaragara.
Musenyeri Bimenyimana Jean Damascène, umushumba wa Diyoseze gatulika ya Cyangugu, ubwo yahaga abakirisitu baho paruwasi nshya yasabye padiri mukuru yayishinze gufasha Leta guhangana n’ubu buharike bwugarije aka gace.
Yagize ati “ Uhuze abubatse ingo muganire, wumve ibibazo byabo, ba bagabo bafite abagore benshi, hano bakunda kuhaba, umenye uko biteye ufashe ubuyobozi kubikemura, ufashe abashinga ingo ubu ntibagakurikize abo bagabo.”
Umwe mu bavuga rikijyana muri uyu murenge utarashatse ko izina rye ritangazwa yagize ati “ Ubuharike burahari. Burahari rwose, tukumva dukeneye kubiganiraho na Gitifu mushya, agafatanya n’amadini bakabuca. Burahari cyane kandi ababukora ntibihisha.”
Yakomeje agira ati “Dusanga byaratewe no kujenjeka k’ubuyobozi bwariho mu myaka ishize, kuko muri 2008, gitifu wari uhari yari atangiye kubuhagurukira ariko ubu bwarasubiriye cyane. Hano hari abagabo bafite abagore 4 ku mugaragaro, ugasanga afite nk’abana 30, ari yo mpamvu usanga hano hari abana benshi cyane bagiye kurenga n’ubushobozi bw’amashuri y’incuke n’abanza ahari.”
Padiri mukuru mushya Manirakiza Placide na we yagize ati “turifuza ko bakunda Imana bagakora icyo amahame ya Kiliziya ateganya, cyane cyane mu bijyanye n’amasakaramentu. Abantu ba hano ku Nkombo harimo abagiye batunze abagore benshi, bigatera ubwiyongere bukabije. Tugiye kubegera nk’uko twabihawemo inshingano.”
Umunyamabanga Nshingwabikorwa w’uyu murenge Rwango Jean de Dieu avuga ko atamaze igihe awuyobora ariko ko na we iki kibazo bakimusanganije n’ingaruka zacyo zikomeje kwigaragaza, agashima inkunga ya Kiliziya ihafite abayoboke barenga 51% by’abaturage bose, akizera ko ku bufatanye bw’izi nzego zose, bigiye kugabanuka.
Nyuma y’uko mu minsi ishize abayobozi b’utugari n’abakozi babungirije, n’abanyamabanga nshingwabikorwa b’imirenge mu turere tugize intara y’Uburengerazuba bagiye basezera ku mirimo yabo, bamwe mu (...)
Ubuyobozi bw’akarere ka Nyamasheke buravuga ko buhangayikishijwe n’abantu badukanye ingeso mbi yo gutema inka z’abaturage. Ni nyuma y’aho mu murenge wa Bushenge, mu karere ka Nyamasheke, umuturage (...)
Bamwe mu baturage bubatse inzu z’icyitegererezo mu kagari ka Muhira mu murenge wa Rugerero mu karere ka Rubavu, baravuga ko bamaze amezi ane bategereje kwishyurwa amafaranga agera kuri miliyoni 3 (...)
Ubuyobozi bw’akarere ka Ngoma butangaza ko kuva gahunda ya Girinka munyarwanda yatangira mu mwaka wa 2006, kugeza ubu inka zimaze korozwa imiryango itishoboye muri aka karere zimaze kurenga 6928. (...)
Abaturage bakora mirimo yo gutunganya imihanda no gucukura imirwanyasuri muri gahunda ya VUP mu murenge wa Kinihira ho mu karere ka Ruhango, baravuga ko bamaze igihe kigera ku mezi ane (...)
OPP. MAGERWA, EXPO GROUND, GIKONDO KIGALI, RWANDA PHONE NO : +250-784867952 / 53
© Copyright 2015: Imvaho Nshya. All rights reserved.
Powered by: RPPC.


text:
Sadiques, ni abantu bafite indwara yo mu mutwe yo gukura ibyishimo mu kubabaza abandi cyangwa se kubabona bababara.
Muganga wo mu myitwarire n’imitekerereze mu bitaro bya Ndera, Nsengiyumva Innocent, avuga ko nta mibare igaragaza ingano y’abafite icyo kibazo, atari uko kidahari ngo ahubwo abashakashatsi ntibakunze kugikoraho bihagije.
Avuga ko muri rusange aba bantu batamenyekana muri muryango rusange w’abantu, kuko usanga abagifite bitiranwa n’abagome, abantu bahorana uburakari, abanyamahane n’ibindi.
Yabwiye Izubarirashe.rw ati “Hari abaza kwivuriza hano, ariko akenshi babazana atari cyo kibazo nyamukuru baje kubavuza. Babazana iyo bagaragaje amahane cyane bagatekereza ko bafite ikibazo cyo mu mutwe babageza hano tugasanga ni sadism”
Ibiranga umuntu ufite uburwayi bwo gushimishwa n’akababaro k’abandi (sadism)
Muri rusange, umuntu ufite uburwayi bwo gushimishwa n’ububabare bw’abandi arangwa n’uruhurirane rw’imico y’ubugizi bwa nabi, amahane, gutesha agaciro kandi byose bikamuzanira ibyishimo.
Aho atandukanira n’umuntu usanzwe, we agirira nabi abantu mu buryo bw’indengakamere ntiyigarure cyangwa ngo yicuze.
Uyu muntu ashimishwa no kugirira nabi abantu mu buryo bugaragarira amaso (violence Phyisique) agambiriye gukuramo ibyishimo.
Urugero ngo ni nk’igihe akorana imibonano mpuzabitsina n’uwo bashakanye. Iyo nk’umugabo afite ubu burwayi, akubita umugore we yamara kumubabaza akaba ari bwo agera ku byishimo bye bya nyuma mu mibonano mmpuzabitsina.
Umuntu ufite bene iki kibazo kandi anezezwa no gutesha abantu agaciro, akabikorera imbere y’abandi bantu kandi akishima.
Umuntu ushimimishwa n’akababaro k’abandi ashobora guhana birenze urugero umuntu yaba afiteho uruhare n’uburenganzira nk’umwana, umugore we, imfungwa, umukozi we, agahana yihanukiriye.
Muganga Nsengiyumva yagize ati “Hari ibyo tujya twumva ngo umubyeyi yatwitse umwana amuziza gukora mu nkono, cyangwa se yafashe igisambo aragikubita kugeza apfuye, bariya bantu bibaye ngombwa ko babanza kureba imyitwarire yabo y’igihe kirambye ushobora gusanga hari ibindi bikorwa bibi bakoreraga abantu mu rwego rwo kwishimisha”
Yishimira ububabare bw’umuntu yaba ubw’umubiri cyangwa mu mutwe, akamera nk’aho biri kuba ku nyamaswa. Ashobora kugirira umuntu nabi kugera ku rugero rw’uko yaba ari nko kubigirira inyamaswa.
Iyo bimeze bityo, ngo umuntu wese ashobora guca urwaho akamubabaza arabikora. Abo mu muryango, abaturanyi, abakozi, abanyantege nke, n’abandi yagiraho ububasha bose.
Ashobora no kugeza aho yiga imikino yo kurwana (karate, iteramakofi…) kugira ngo bizamufashe kugera ku ntego yo kubabaza bikabije undi kugera no ku rugero rwo kwica.
Umuntu ufite uburwayi ashimishwa no kubuza abandi ubwigenge. Urugero, ashobora kubuza umugore we gusohoka, akamubuza kujya gukora kandi wenda afite impamyabushobozi, akamubuza gusura abandi, kuba ari ahongaho ababaye bikaba ari byo bimushimisha.
Mu gihe abandi bashakanye bashimishwa no guhaha bose bagahuriza hamwe mu rugo, we ashimishwa n’uko ubushobozi bw’umugore bupfa ubusa.
Ashobora no kubuza abana be kujya gukina, akabambura ibikinisho, kugira ngo bababare hanyuma we yishime.
Uko aba bantu bafashwa
Abashakashatsi bagaragaje ko ikibazo cya sadism hari igihe kiba cyaraturutse mu bwana, uko akura na byo bigakura, kugeza igihe biba umusingi yubakiraho ubumuntu (personnalité) bwe.
Ngo icya mbere gikwiye gukorwa ni uko abantu bafunguka amaso bakamenya niba imyitwarire y’abo babana mu buzima bwa buri munsi isanzwe cyangwa niba hari aho ihurira n’iyavuzwe haruguru.
Muganga Nsengiyumva yagize ati “Igihe ubonye ko umuvandimwe wawe/umubyeyi/inshuti afite biriya bimenyetso ni byiza kubimuganirizaho kugira ngo murebere hamwe niba bitaba ngombwa ko yagana abashinzwe ubuzima bwo mu mutwe, bamufashe kumenya imvo n’imvano y’ibyo bintu bakamufasha kuyobora neza ibyishimo n’ibyiyumviro bye.”
Mbese umuntu ufite iyi ndwara arakira?
Muganga Nsengiyumva avuga ko umuntu ufite ikibazo cyo gushimishwa no kubona abandi bababara iyo afashijwe neza akira, gusa ngo si ikintu gihinduka ako kanya.
“Ni ikibazo kinjira muri personnalité, akaba ari ikintu kidahinduka ako kanya. Si ikintu bazavuza imiti, ahubwo ni ugufasha umuntu guhindura imtitwarire. Bishobora gufata igihe, ariko iyo abyemeye birashira.”
Hari igihe gishobora kuba ikibazo cyiza kiyongera ku kindi. Hari igihe aba ari nk’umwana uba warakuriye mu muryango umeze gutyo. Icyo gihe bisaba igihe kinini ngo ahinduke.
Muganga avuga ko hari imiti ishobora kwifashishwa iyo amahane yabaye menshi kugira ngo acike intege, ariko nta kinini gihindura ako kanya umuntu umeze gutyo.


text:
May 24, 2016 Bienvenu Ndacyayisenga Abahanzi 0
Nyuma yuko bigaragaye ko iki ari ikibazo cyugarije amakorari ndetse n’abahanzi bose muri rusange, twaganiriye n’umwe mubabigize umwuga Uwimana Aime akaba yaragize icyo atangaza kuri iki kibazo aboneraho no gutanga inama.
Yagizi ati:” ibi Ntibiba mu bahanzi nyarwanda gusa ahubwo n’ikintu gihari hafi ku isi yose, iyo umuntu agiye gukora album ya mbere, usanga iba ifite umwimerere kuko ntabwo umuntu aba afite inararibonye, usanga umuntu akoresha umutima kurusha ubuhanga(umutwe) , akenshi usanga iyo umuntu abikora avuga ubutumwa ntabwo aba atekereza ko bizagera kure, akora nk’umuntu wumviye Imana ugiye gukora umurimo Imana yamuhamagariye gukora, rero agasenga agakora nk’umuntu uri kumvira Imana.
Iyo rero Album yindirimbo za mbere ikunzwe ahita ashaka kunjya hejuru ya yayindi ari naho akoresha ubwenge bwinshi n’ubuhanga bwinshi, ibi twese bitubaho ariko na none kugirango album ikundwe ntabwo ari ubuhanga bwishi ntanubwo bisaba Studio wakoreyemo, ahuwo kugirango album ikundwe “n’ubuntu bw’Imana gusa” kuko ntago ari ibintu bisaba ngo kugirango ikundwe ni productuer runaka wayikoze, cg ngo ndo abaririmbyi runaka bayiyiririmbyemo, ntakintu kindi bisaba kugirango album ikundwe n’abantu nuko Imana iba yayihaye umugisha.
Hari abantu bamwe banjya baza hano kundeba bakambwira ngo turasha ko udukorera indirimbo kandi turashaka ko unayitwandikira kandi unadufashe izamenyekane cyane kuko turabizi neza ko uri umuhanga, nkabasubiza nti muziyuko nanjye hari izo nikorera ntizihitinge?, ubwo nabafasha guhitinga gute kandi ntanjye ntifashije, n’ Imana ibikora ntabwo ari umuntu, njye ntabushobozi mfite bwo kuzamura umuntu uretse Imana.
Dukoresha ubwenge n’ubuhanga cyane twibwira yuko aricyo kizatuma Album ikundwa. 2. Iyo album yambere yakunzwe rimwe narimwe hari ubwo dutwarwa na kwa kwamamara kw’ indirimbo zambere zakunzwe, tukanjya gukora izakabiri turi mu mwuka wo gukora izirenze izambere aribyo nakwita “dushaka kwemeza abantu”. Ariko kubera ko Imana ifuhira icyubahiro cyayo hari ubwo Imana itabikunda” ikavuga iti:”OYA” nubwo unkunda ariko ninkwemerera kongera kurushaho kuzamuka nshobora kukubura kandi ari wowe nkunda kurusha impano na guhaye”
Rimwe na rimwe Imana yemera ko tutazamuka ku girango icyubahiro gikomeze kuba icyayo, kugirango wongere wibuke ko ariyo yabiguhaye usubire uyishake.
Nd Bienvenu
happy wheels
Jan 05, 2017 0Share this on WhatsAppAbakora umwuga w’uburaya mu Karere ka Rubavu bavuga ko basanga bidakwiye ko baguma muri uwo mwuga, ariko ko bisanga bakiye abagabo kubera kubura igishoro. Rubavu, ni akarere...
Dec 29, 2016 7
Dec 27, 2016 29
Jan 14, 2017 1Share this on WhatsAppNyakubahwa mutahira w’Intore, mbanje kugusuhuza! Ubumwe, Amahoro n’ubworoherene ni biganze muri twe, Ingengabitekerezo ya Jenoside tuyirandurane n’imizi yayo yose,...
Jan 10, 2017 0
Jan 01, 2017 0


text:
Arababwira ati "Mujye mu bihugu byose, mwigishe abaremwe bose ubutumwa bwiza" - Mariko 16:15.
Mu gihe hirya no hino ku isi by’umwihariko mu bihugu byiganjemo Abayisilamu havugwa ihohoterwa n’itoteza rikabije ku bakristo, mu bihugu by’Ubumwe bw’Abarabu hatangijwe itorero rizafasha guhuriza hamwe abimukira n’abenegihugu bayobotse Kristo.
Uru rusengero ruteganijwe ko ruzajya rwakira abantu bagera ku bihumbi 60 kugeza ku bihumbi 70 baturiye agace kitwa Mussafah, agace gatuwemo cyane n’abimukira baturuka mu bihugu by’Afurika, Bangladesh,India,Pakistan,Phillipines ndetse n’Abarabu bemeye Yesu Kristo.
Ministiri w’umuco, urubyiruko n’iterambere ry’umuryango muri icyo gihugu Mubarak Al Nahyan, afungura ku mugaragaro iryo torero, yavuze ko ari intambwe ikomeye igihugu cye kirimo gutera mu kubabarira no gushyikira andi madini. Yakomeje avuga ko ashimira uwahoze ari umuyobozi w’igihugu cye akanaba se w’umuyobozi uriho muri iki gihe Zayed Bin Sultan Al Nahyan,amushimira kubw’ubuhanga bwe, umurava, kwirinda, icyubahiro n’ubutabera yagaragaje,yagize ati "ubuyobozi bwacu buzi ko umutungo uhamye ari ukubaha no guha agaciro imyizerere y’ iyobokamana itandukanye yabatuye mu gihugu cyacu, kandi ndatekereza ubu mushobora kuba abahamya ko igihugu cyacu cyubahiriza ubwo burenganzira."
Abakristo muri iki gihugu bakaba bagize 9 ku ijana gusa mu gihe 76 ku ijana ari Abayisilamu hakaba kandi hari n’ Abahindu n’ Ababudisite bake.
Mu muhango wo gutangiza iri torero Bishop Pawulo Hinder uhagarariye Itorero ry’Intumwa muri Arabiya y’Epfo, yavuze ko ashimira cyane abayobozi babemereye kubaha umwanya wo gukomerezamo imyemerere yabo kandi abizeza ko bazakomeza gukorana no mu bikorwa by’ iterambere kugira ngo babashe kubakira hamwe amahoro arambye. Yashimiye kandi by’umwihariko umuyobozi w’ Ubumwe bw’ ibihugu by’Abarabu Khalifa bin Zayed Al Nahyan, amushimira uwo mutima wo kuba yaremereye Abakristo,no kumutekano n’amahoro birangwa ku butaka bayoboye.


text:
Hari ibibazo buri wese ashobora kwibaza kuri Perezida wa Repubulika y’u Rwanda, Paul Kagame, ndetse buri wese abonye umwanya akaba yagira icyo amwibariza ku bijyanye n’ahashize, mu gihe cy’ubu ndetse n’igenamigambi ry’ahazaza. Muri iyi nkuru, turabagezaho ibibazo 5 byabajijwe Perezida Kagame nyuma y’inama mpuzamahanga ku bukungu yaberaga i Kigali.
Ibi bibazo ndetse n’ibisubizo byabyo, Perezida Kagame yabibajijwe mu rurimi rw’icyongereza anabisubiza n’ubundi muri urwo rurimi, ariko tukaba twagerageje kubibashyirira mu kinyarwanda.
1. Ni ikihe cyerecyezo cyawe kuri Afurika mu myaka 50 iri imbere?
Imyaka 50 ni myinshi cyane. Afurika igomba gukorera hamwe bakanunganirana bagafashanya. Dufite mu by’ukuri abakozi beza bafite ubushobozi tutarimo kubyaza umusaruro. Biragaragara ko barimo gukorera ibindi bice by’isi kuruta uko bakorera Afurika, tugomba guteza imbere Afurika hanyuma tukabona kugirana ubufatanye n’abandi.
2. Ni ryari twakwitega ko u Rwanda ruzatangira ku mugaragaro ikoreshwa rya gari ya moshi?
Twizera ko ari vuba. Turimo gukorana n’abaturanyi bacu bo mu bindi bihugu byo mu karere. Inyigo zamaze gukorwa ndetse n’amafaranga arimo gukusanywa, ndetse ubushobozi bumwe bwamaze kuboneka. Mu gihe cy’umwaka umwe, tuzaba dushobora gutangira.
3. Ni gute ibyabaye mu Rwanda byafasha mu kwirinda Jenoside aho ari ho hose ku isi?
Byagerwaho binyuze mu kuvuga amateka uko ari, harebwa ibyabizanye ndetse n’uburyo twabashije kwikura muri ibyo bihe bibi. Byagerwaho kandi hubakwa umuryango mugari uhamye kandi buri wese yibonamo, hanyuma hakimakazwa politiki ishyira mu gaciro igakora ibikwiye, ikarwanya imvugo zibiba urwango n’irindi vangura mu baturage. Abaturage kandi bagomba gufashwa kwigirira icyizere no gutegura ejo habo heza, buri wese aha agaciro mugenzi we.
4. Ni ibiki byari biguteye ubwoba cyane mu gihe cya Jenoside yo mu 1994? Ni iki cyaguteraga imbaraga?
Ibyo mu 1994 byari bibi cyane kuburyo byabaye ngomba ko ubwoba budushiramo. Ntabwo twari tugifite ubwoba bw’icyo ari cyo cyose, kuko n’ubundi twari habi cyane. Twagombaga kwitanga twese tukagerageza tugakora ibyo twashoboraga byose nk’abantu. Twahagaritse ibyo gukoreshwa n’ubwoba, twari duhuze cyane turwana n’ibyari birimo kuba... Ahubwo ubwo Jenoside yari ihagaze, nibwo twatangiye kugira impungenge z’ibintu bimwe na bimwe, twibaza uko buri kintu tugiye kugishyira mu mwanya wacyo n’ibindi nk’ibyo... Iyo abantu barimo kubaho mu buzima bakagombye kubamo, nibwo ubwoba n’impungenge bitangira kugaruka, ukibaza uti ni iki ngiye gukora kugirango ubuzima burusheho kumera neza?
Naho inkomoko y’imbaraga, yari icyo twari twizeye cy’uko igisubizo kigomba kuva muri twe. Nta kindi cyari gutekerezwa, icyo gitutu cyo kumva ko nta kindi gisubizo cyari gihari, cyunganirwaga no kubona hari intambwe turimo gutera, bigatuma tubona ko bishoboka gukomeza tujya imbere. Kubona umusaruro w’ibyo urimo gukora bigufasha gukomerezaho bikanaguha imbaraga zisumbuyeho.
5. Ni ikihe cyifuzo cyawe ku bakiri bato?
Abakiri bato bagomba kumenya ko kugira icyo wikorera cyangwa icyo ukorera umuryango mugari ukomokamo, bitangira kare. Ntabwo mugomba gutegereza ikindi gihe ngo bizabe ari bwo bikorwa. Hari ibintu byinshi bishobora kuyobya abakiri bato, bikababuza gukora ibyo bakwiye kwikorera no gukorera umuryango mugari bakomokamo. Mu gihe cy’ubusore, baba bashobora gutakaza igihe mu buryo bworoshye. Icyifuzo cyanjye kuri bo, ni uko bagira igihe cyo gukina no kwishima ariko nanone bakagira igihe cyo gutekereza ku bifite agaciro, kandi ntibazuyaze gukurikira icyabagirira akamaro.


text:
Jul 07, 2016 Bienvenu Ndacyayisenga Andi makuru 0
Ingo nyinshi usanga zihoramo umwiryane ndetse abato bazireba bakagira ubwoba bwo kuba bashaka batinya kugira ingo nkizo babona. Gusa na none ntabwo ari ihame ko urugo rwawe ruhoramo umwiryane, ahubwo hari icyo wakora rukagira umunezero.
Ujye ugira akamenyero ko gukora ku wo mwashakanye: Abashakanye bamwe batekereza ko bakoranaho ari uko bagiye gutera akabariro gusa. Nyamara no mu buzima busanzwe biba byiza uko ukora k’uwo mwashakanye utanagamije ko mutera akababariro. Tangirira kumusuhuza umusomye ku itama cyangwa se umuhereza intoki. Uzakomeze n’igihe muganira ujye umukora mu musatsi, umwegameho, umupfumbate muryamye, umufate mu kiganza mutembera bizatuma mwongera kumva ko muri umwe.
Ntabwo wakifuza urugo runezerewe kandi nawe ubwawe utajya ugira umunezero. Ni byiza ko unezerwa kugirango n’urugo rwawe rubone umunezero. Iga kwiregangiza ibibi wite ku byiza ubona kandi bikunezeze
Kumenya igihe cyiza cyo kuganira ku bibazo by’urugo nabyo bizatuma urugo rwanyu rugira umunezero. Niba ugiranye ikibazo n’uwo mwashakanye ujye ureka abanza atuze uburakari bushire mubone kubiganiraho. Si byiza na none ko usanganiza ibibazo uwo mwashakanye kandi ananiwe.
Ujye utega amatwi uwawe kandi uvuge make kuko kwihutira kuvuga utaratega amatwi biri mu bintu biteza impagarara mu bashakanye ugasanga bahora bapfa ubusa. Itoze kujya utega amatwi uwo mwashakanye uvuge make,cyane cyane mu gihe mufite ibyo mutari kumvikanaho. niwumva ko uwo mwashakanye atagomba gukosa bizatuma ikosa akose ryose bikugora kubyakira no kumubabarira.
Ujye umenya ko nta muntu ubaho udakosa kuko nawe ubwawe hari byinshi ukosamo.
happy wheels
Jan 22, 2017 0Share this on WhatsApp Mu Rwanda ubutiganyi si icyaha gihanirwa n’amategeko, gusa mu minsi ishize mu itangazamakuru no hirya no hino humvikanye inkuru y’ubuhamya bw’umukinnyi wa AS Kigali...
Jan 05, 2017 0
Dec 29, 2016 7
Jan 14, 2017 1Share this on WhatsApp Nyakubahwa mutahira w’Intore, mbanje kugusuhuza! Ubumwe, Amahoro n’ubworoherene ni biganze muri twe, Ingengabitekerezo ya Jenoside tuyirandurane n’imizi yayo yose,...
Jan 10, 2017 0
Jan 01, 2017 0


text:
Oct 08, 2015 Bienvenu Ndacyayisenga Andi makuru 0
Uko iteramabere rya hano mu Rwanda rikomeje kwiyongera nina ko umurwanda wese ndetse n’umunyamahanga akaryibonamo ikindi kuri ubu kandi urubyiruko ruri gushishikarizwa kwihangira umirimo, ni muru rwo rwego umuryango Ricard Rwanda( Rwanda initiative for culture and arts development) waje ugamije gutezimbere abafite impano ariko bakabura ubushobozi.
Umuryango RCAD RWANDA watangiye mu mwaka wa 2012 utangijwe n’ umunyarwandakazi Mushimiyimana Diane agamije gutezimbere abafite impano ariko bakaba badafite ubushobozi, ajya gushinga uyu muryango yarafite intego yo gufasha abanyarwanda kwivana mu bukene Diane yaje gutangirira mu mudugudu wa kalubibi Akagali ka Cyaruzinge mu murenge wa Ndera Akarere ka Gasabo. Aho yavuze ko akigera muri uyu mudugudu ko yifuje kumenya ubuzima babayemo kuko batagiraga aho kuba, avuga kandi ko wari umudugudu warurinyuma mu bikorwa by’ iterambere.
Mushimiyimana Diane ngo yatangiye abafasha anabasobanurira ko bakora bimwe mu bikorwa byabateza imbere birimo nk’uturima tw’ igikoni doreko ubuzima bwabo butari bwifashe neza mu bijyanye n’ imirire. nyuma yaho yaje gushaka abaterankunga batandukanye ari nabwo batangiza gahunda yo kwiteza imbere baboha uduseke bakatugurisha mu Rwanda no hanze.
Tuganira n’ umwe muribo yatangaje ko batangiye biga kuboha bikanjya bibagora kuko bari babizi gusa ngo ntibyatinze baje ku bimenya neza batangira kujyabagurisha bakabona amafaranga bakajya bayabitsa mu murenge sacco. avuga kandi ko bafite gahunda yo gukora Cooperative kuko bageze kure bashaka ibyangombwa.
By:Nd. Bienvenu/Isange.com/E.mail:bienvenu@1512gmail.com
happy wheels
Jan 22, 2017 0Share this on WhatsApp Mu Rwanda ubutiganyi si icyaha gihanirwa n’amategeko, gusa mu minsi ishize mu itangazamakuru no hirya no hino humvikanye inkuru y’ubuhamya bw’umukinnyi wa AS Kigali...
Jan 05, 2017 0
Dec 29, 2016 7
Jan 14, 2017 1Share this on WhatsApp Nyakubahwa mutahira w’Intore, mbanje kugusuhuza! Ubumwe, Amahoro n’ubworoherene ni biganze muri twe, Ingengabitekerezo ya Jenoside tuyirandurane n’imizi yayo yose,...
Jan 10, 2017 0
Jan 01, 2017 0


text:
I Muyumbu ya Rwamagana bakoze igiterane mpuzamadini cyo gusengera abarokotse Jenoside
Abaturage ba Muyumbu bakabakaba ibihumbi bibiri ejo biriwe mu gikorwa cyo kuremera abarokotse Jenoside mu Murenge wa Muyumbu, babafasha imirimo yo gusana inyubako babamo, gukorera imyaka bafite mu mirima, gukora More...
Rwanda | Umudugudu wa Nyarucyamu III wakoreye umuturage ikarita izajya imufashwa kubahiriza imihigo y urugo
Nyarucyamu ya gatatu ni umwe mu midugudu yo mu kagari ka Gahogo mu murenge wa Nyamabuye ho mu karere ka Muhanga, Uyu mudugudu wiremeye amakarita yo gufasha abawutuye kubahiriza imihigo ya buri rugo kuko ngo ifasha More...


text:
Nakundanye n’umusore twateganyaga kuzakora ubukwe mu kwezi kwa 8/2017, ubu ntwite inda ye y’amezi 3.
Nakundanye n’umusore twateganyaga kuzakora ubukwe mu kwezi kwa 8/2017, ubu ntwite inda ye y’amezi 3.
Narabimubwiye arabyemera, ndetse ambwira ko tugomba gukoresha uko bishoboka tukabana mbere inda itaragaragara kuko mba muri family kandi babimenye banyirukana kandi ntahandi nabona njya.
Ariko yambwiye ko ngomba kugura ibikoresho byose byo munzu (intebe, akabati, matera nibura ebyiri n’ibindi bikoresho byose byo munzu) ngo kuko atajya m unzu ye hatari ibikenewe byose!,
Kandi yambwiye ko nta mafaranga yo kumfasha afite, kandi ngo mbishake mu gihe nibura cy’ukwezi inda itaragaragara. kandi nta nakazi mfite.
mbigenze nte?
Ubwose koko arankunda nkuko nabitekerezaga ?
Ibitekerezo
Kurayo amaso wirwarize, kuko ntayobewe ko udafite akazi kandi ko ari ntahandi wa bikura . Ntagukunda aramutse agukunda no hasi mwaharyama. Kanda hano umusubize
Ihangane Kuko Ntarukundo Agufitiye. Uwo Mumararungu Agusigiye Umwiteho Kuko Niwe Shema Usigaranye. Ubyare, Utuze Natakurongora Uzabona Undi. Kanda hano umusubize
sha mukur wanjy rer rek nkubwir ntakunt uw munt yab agukund anashak k kok mubana ngo mu making love 2gether ngo aguharir ak kaz kos ntano kugufash biras nkah we iby yashakaga yabigazeh kd ntibyagutungur uabiguz wageray agahit akwirukan kdi ukagend ntakint nakimw uvany munz ye so woe ihangan ubimenyesh iwany ntabw bakwirukan kuk uw musore ntarukund yab anagufitiy uramuts unabany naw p so be sorry . Kanda hano umusubize
uwo musore nta mpuhwe agira. yaguhaye agiye kugusambanya ngo abe ariye uzabiguramo? Kanda hano umusubize
ESE NYINE KUKI UTATUGISHIJE INAMA MBERE Y'UKO UJYA KUMUHA? WENDA MURI ICYO GIHE NATWE TWARI KUBAVUMBA. Kanda hano umusubize
Mukobwa nkugire inama .Ibyo yakubwiye niko abahungu iyo bashaka kwanga abakobwa bakora. Yarangije ibye , yakubonye imbere n'inyuma, yaraguhaze none ati genda ushake ibintu n'amafr uze nkurongore? Ibyo se wowe urumva byaba bikumariye iki. Umwihorere wirinde gukomeza kuryamana nawe hato atanakwanduza bya birwara ukaba ugiye guheka izindi ngorane, umubwire gusa mu bwitonzi uti ko ubizi ko nta kazi ngira, urabona ibyo bintu nabikura he? Nakubwira ati bitabonetse ntabwo nkurongora , wicecekere umwihorere ushakishe ahubwo ukuntu wegera umwe mu bantu bakuru bo mu muryango umubwire ikibazo kandi umusabe inama, ibyo azakubwira byose uzabikurikize, anagufashe kumvisha abo mubana kukwihanganira, ashobora no kuba undi muntu iyo famille ubamo izi neza. Naho ubundi kubimenya abo mu muryango wawe bagomba kubimenya ariko uwo muhungu ntazagusuzugure ngo ubimwemerere. Abakobwa iyo babyariye iwabo bibanza kubarushya ariko iyo bitwaye neza abantu barabumva kandi bakabafasha. Ikindi umugabo uzabona uwawe igihe n'ikigera , gusa usabwa kwicuza no kwitwara neza kuva ubungubu. Kanda hano umusubize
Iy Nama Niy Yukuri Pe.Ico Numv Cogufash Nuk Wokweger Umunt Wo Mur Family,ukamubwiz Ukur Kand Bzogend Nez Azac Akugir Inam Yukur Ajya Agufash Nokuvyumvish Abandi. Kanda hano umusubize
Mumara gutanyura bagatikura,mwirirwa mwiyenza kubahungu uboshye inka yarinze,batabaswera mukavugango ni abana,mwamara kuzitwara mukaza kudutesha umutwe ngo tubagire inama nk'aho natwe mwaduhayeho. Ujya gutambikiza ko utabanje kutubaza! Kanda hano umusubize
UMVA WAMWARI ,IHANGANE MUBIGARAGARA,NTAGUKUNDA,SENGA CYANE CYANE UBWIRE IMANA IGUFASHE. Kanda hano umusubize
Ndumva Uwo musore Ntako atagize niba yarubatse bavandi kubaka ntimuzi kuntubivuna? Nawe namufashe kuko niwe ufite ikibazo niyoyabona duke ariko atumuhe Kanda hano umusubize
Ndumva Uwo musore Ntako atagize niba yarubatse bavandi kubaka ntimuzi kuntubivuna? Nawe namufashe kuko niwe ufite ikibazo niyoyabona duke ariko atumuhe Kanda hano umusubize
Ndumva Uwo musore Ntako atagize niba yarubatse bavandi kubaka ntimuzi kuntubivuna? Nawe namufashe kuko niwe ufite ikibazo niyoyabona duke ariko atumuhe Kanda hano umusubize
Ntabwo agukunda,emera uyibyarire iwanyu bakwange kuko nawe ntacyo yarikuzakumarira Kanda hano umusubize
Sorry uwo Muchr Wawe Umuhebe Kuko Yashakaga Igitsina Ntarukundo Afite . Kanda hano umusubize
IHANGANE UMUBYARIRE MURUGO BAZAKWANGA UTWITE ARIKO BAGERAHO BAGUKUNDE BUMVE KO URI UWABO. Kanda hano umusubize
Ihanganire situation urimo Imana izabigufashamo , gusa mfite impungenge ebyiri , ubishatse wampamagara kuri 0788821058 (Me avocat ) nkazikubwira cyane cyane kubijanye namategeko . Kanda hano umusubize
Murasekeje rwose, mubwire akugurize ubigure nubona akazi uzamwishyura!!!! Kanda hano umusubize
ntarukundo agufitiye kbs Kanda hano umusubize
WOWE.MUBWIREKO KONTA MAFARANGA WABONA UMUBWIREKO FAMILLY. Yawe izayabona Mubana Nikobambwiye Nibura Tumaze.Ukwezitubana Kanda hano umusubize
ubwose waza uzanye iki!!?? nukuntu musigaye mwihutira gusaba gatanya!!?? ko afite imzu ufite iki!?? uje kurya urugo gusa!!¿ guma iwanyu cg ubishake!?!!!! Kanda hano umusubize
Ihangane uwicaye nabi ababaza imberehe, yujya kumenya ubuzima ubayemo siwarikukamanika, suba wagishije inama kuko aribyawe wabyiteye Kanda hano umusubize
Mbanje kukubwira ngo komera, ubundi urukundo nyarukundo ntirugira conditions, arakunaniza gusa, ashaka ko mwashwana, watubwiye ko wowe nta kazi, we se aragafite? niba agafite c yabaye ariwe ugura ibikoresho! Niba atagafite c yakwegereye mukajya inama mukumvikana kucyo mwakora kuko bibareba mwembi? Kurikirana neza amakuru ye uzasanga afite undi mugambi utari kubaka! kuko kubaka urugo bisaba urukundo, ntabwo ari money!!! Urakoze. wampamagara 0788573952 Kanda hano umusubize
Mbanje kukubwira ngo komera, ubundi urukundo nyarukundo ntirugira conditions, arakunaniza gusa, ashaka ko mwashwana, watubwiye ko wowe nta kazi, we se aragafite? niba agafite c yabaye ariwe ugura ibikoresho! Niba atagafite c yakwegereye mukajya inama mukumvikana kucyo mwakora kuko bibareba mwembi? Kurikirana neza amakuru ye uzasanga afite undi mugambi utari kubaka! kuko kubaka urugo bisaba urukundo, ntabwo ari money!!! Urakoze. wampamagara 0788573952 Kanda hano umusubize
Mbanje kukubwira ngo komera, ubundi urukundo nyarukundo ntirugira conditions, arakunaniza gusa, ashaka ko mwashwana, watubwiye ko wowe nta kazi, we se aragafite? niba agafite c yabaye ariwe ugura ibikoresho! Niba atagafite c yakwegereye mukajya inama mukumvikana kucyo mwakora kuko bibareba mwembi? Kurikirana neza amakuru ye uzasanga afite undi mugambi utari kubaka! kuko kubaka urugo bisaba urukundo, ntabwo ari money!!! Urakoze. wampamagara 0788573952 Kanda hano umusubize
Mbanje kukubwira ngo komera, ubundi urukundo nyarukundo ntirugira conditions, arakunaniza gusa, ashaka ko mwashwana, watubwiye ko wowe nta kazi, we se aragafite? niba agafite c yabaye ariwe ugura ibikoresho! Niba atagafite c yakwegereye mukajya inama mukumvikana kucyo mwakora kuko bibareba mwembi? Kurikirana neza amakuru ye uzasanga afite undi mugambi utari kubaka! kuko kubaka urugo bisaba urukundo, ntabwo ari money!!! Urakoze. wampamagara 0788573952 Kanda hano umusubize
Mbanje kukubwira ngo komera, ubundi urukundo nyarukundo ntirugira conditions, arakunaniza gusa, ashaka ko mwashwana, watubwiye ko wowe nta kazi, we se aragafite? niba agafite c yabaye ariwe ugura ibikoresho! Niba atagafite c yakwegereye mukajya inama mukumcukana kucyo mwakora kuko bibareba mwembi? Kurikirana neza amakuru ye uzasanga afite undi mugambi utari kubaka! kuko kubaka urugo bisaba urukundo, ntabwo ari money!!! Urakoze. wampamagara 0788573952 Kanda hano umusubize
Mbanje kukubwira ngo komera, ubundi urukundo nyarukundo ntirugira conditions, arakunaniza gusa, ashaka ko mwashwana, watubwiye ko wowe nta kazi, we se aragafite? niba agafite c yabaye ariwe ugura ibikoresho! Niba atagafite c yakwegereye mukajya inama mukumcukana kucyo mwakora kuko bibareba mwembi? Kurikirana neza amakuru ye uzasanga afite undi mugambi utari kubaka! kuko kubaka urugo bisaba urukundo, ntabwo ari money!!! Urakoze. wampamagara 0788573952 Kanda hano umusubize
Ndakeka ko atagukunda.Bakobwa rero,mujye mwitondera abasore.Aza avuga ko agukunda,nyamara yishakira sex gusa (ko muryamana).Hafi y'abahungu bose,iyo aguteye inda,ahita aguhunga.Biriya mwita gukundana,sibyo.Kuko iyo umuntu agukunda,agutabara mu byago.URUKUNDO nyakuri,ruba hagati y'abashakanye na Fiyanse gusa.Nkeka ko niyo wagura ibyo bintu,mwabana igihe gito akaguta,agashaka undi udatwite.Byara uwo mwana,ntuzakuremo inda kuko ni Ubwicanyi.Uhebere urwaje,usubire mu cyaro.Niba ufite mama wawe,azamurera,wowe wigarukire mu mujyi.Wenda uzabona umuntu ukurongora.Imana yacu Yehova yanga ubusambanyi.Ntabwo ikunda biliya byateye bya girlfriend na boyfriend kuko biba bigamije ubusambanyi.Kandi abasambanyi ntabwo bazaba muli paradizo. Kanda hano umusubize
uwontabwo agukunda arashaka ibinta ahubwobibwi abomubana urebe ukobabyitwa ramo Kanda hano umusubize
ntagukunda nikizami yaguhaye kuko azi ko utabibona ntakazi nawe nawe umutere ubwoba umubwire uti nzamara kumubyara nkuzanira uruhinja nawe uzarurere cg uzarujyane iwanyu barurere . Kanda hano umusubize


text:
Bibiliya itubwira ko imimerere yacu ikomoka ku Mana , kubera ko yaturemye mu ishusho na kamere byayo . Kuba turi mu ishusho y’Imana byagakwiye kutwereka neza imimerere , imyitwarire , imyambarire imivugire bikwiye kuranga umukiristo kugirango ishusho y’Imana ihore itugaragaraho , gusa abenshi ntidukurikiza imimerere y’Imana ahubwo usanga akenshi dushaka kwigira ku bantu ndetse tugashaka kubaho nk’uko babayeho bikarangira tutabigezeho , ndetse bamwe bagasaruramo agahinda gatuma batifuza no gukomeza kubaho..
Mu gitabo cy’intangiriro igice 1 : 26 – 27 hagira hati “ Imana iravuga iti ‘ Tureme umuntu agire ishusho yacu ase natwe , batware amafi yo mu Nyanja , n’inyoni n’ibisiga byo mu kirere, n’amatungo n’isi yose , n’igikururuka hasi cyose”.
Imana irema umuntu ngo agire ishusho yayo, afite ishusho y’Imana ni ko yamuremye, umugabo n’umugore ni ko yabaremye”.
Abenshi muri twe usanga tudafite isura nziza mu bantu cyangwa batatuvuga neza. Mu ngeri z’itandukanye haba abakuze , urubyiruko, abo mukorana nk’umuryango hakunze kugaragara ikibazo cyo kugira ubuhamya bubi. Ibi bidutera kwigunga , kandi iyo bidahindutse ngo ugire ubuhamya bwiza mu bandi bituma abenshi bifuza no kutaba aho uri.
Usanga na none bamwe muri twe dushaka kubaho ubuzima twigengamo , tukireba nkatwe ubwacu , utabasha kugira umuntu ukugira inama cyangwa ngo wemerere Imana ize mu buzima bwawe , bigatuma tugwa mu makosa ndetse tukabura ibyishimo mu buzima bwacu bwose. Ikindi kandi , abenshi dushaka kwigereranya n’abandi iyo tubona baguwe neza , ibyo bakora byunguka se n’ibindi byinshi tubona baturusha kandi tubikeneye. Iyo tutabasha kubigeraho cyangwa kubaho nkabo, bituma twiyanga cyane kandi bikadutura mu gihombo.
Mu gihe twemerera ibitekerezo by’abandi bitwinjirira mu byacu, birangira ubuzima bwacu tubushyize mu bwabo. Buri muntu agira ibitekerezo bye kandi bishobora kumufasha kubaho , kwibanda ku by’abandi rero ukibagirwa ibyawe bishobora gutuma ushyira ubuzima bwawe mu kaga.
Kwemerera abantu rero kwinjira mu buzima bwawe, icyo bagutekerezaho, imyambarire cyangwa se imikorere n’ibindi byinshi bishobora gutuma ibyo bakubwiye bihindura ubuzima bwawe . Iyo ubwiwe cyane cyane ko wagenza nka runaka ukaba wakibona nk’uwatsinzwe cyangwa utagize icyo avuze mu bandi.
Tugomba rero kurenga kubaho mu buzima abantu bashaka ahubwo tugaharanira ku baho ubuzima bugaragaza ishusho y’abana b’Imana. Ibi bizatuma tugendera ku ijambo ry’Imana .
Nshuti uko tugaragara cyangwa imimerere ( imyitwarire ) yacu , byibanze cyane cyane uko Imana itubona (uko tugaragara imbere yayo). Yaturemye mu ishusho yayo isa natwe.
Twaremewe kugaragaza ubwiza bwayo ndetse no kugaragaza ishusho yayo muri iyi si yangiritse. Twahamagariwe kandi kuba urumuri n’umucyo w’isi , kandi bikazatugeza mu byiringiro by’Imana.
Bityo amahitamo ni ayawe, niba ubuzima bwawe buzubakira ku bw’abantu ukareka kubaho mu buzima Imana yaguteguriye, icyiza ni ukugendera mu ijambo ry’Imana no kuba mu mbaraga z’umwuka w’Imana zazuye Yesu Kristo mu bapfuye.
Ntucikwe !! Horana natwe ukanda hano like kuri page yacu ya Facebook, Twitter na Youtube ukande subscribed kugirango umenye amakuru agezweho buri kanya unareba amavidewo y’indirimbo zihimbaza Imana , n’ibiganiro by’abakozi b’Imana ugezwaho na Ibyishimo.com.
Sophie Nyirabakwiye
2,505 total views, 1 views today


text:
Urubyiruko ruributswa gukora rugamije gukemura ibibazo sosiyete ifite
Urubyiruko rwo mu karere ka Musanze mu Ntara y’Amajyaruguru rurasabwa guhanga umurimo rukurikije ibibazo sosiyete nyarwanda ifite.
Rwabisabwe n’abayobozi banyuranye ubwo basuraga abiga mu ishuri ry’imyuga n’ubumenyingiro rya Musanze Politechnic, kuri uyu wa 28 Ukwakira 2016 mu gikorwa cya gahunda ya NEP Kora Wigire.
Guverineri w’Intara y’Amajyaruguru, Musabyimana Jean Claude, yasabye uru rubyiruko gukora batekereza ku bibazo abaturage bafite.
Yagize ati “Muri iyi gahunda ya Kora Wigire, turifuza ko mwumva ko muri imbaraga z’igihugu. Mugomba kwiga mugamije kongera umusaruro w’igihugu ariko kandi mugakora imishinga ikemura ibibazo sosiyete ifite”.
Ntabudakeba Angelique warangije kaminuza mu byo gupima ubutaka, avuga ko yaje kongera ubumenyi bwatuma yihangira umurimo.
Ati “Nabonye ntarimo kubona akazi vuba kajyanye n’ibyo nize none naje kwiga gutunganya ibikomoka ku musaruro w’ubuhinzi n’ubworozi. Nifatanyije n’abandi, tugiye gutunganya ibikomoka ku mata dore ko hano ahari menshi”.
Uwingabire Vestine wo mu murenge wa Kinigi, ahamya ko kwihangira umurimo bidasaba gutangirira kuri byinshi.
Ati “Twishyize hamwe turi 12, dukora umushinga wo gutubura imbuto y’ibirayi kuko ikenewe idahagije.
Twatangiranye ibiro 240 none nyuma y’imyaka ibiri dufite toni 12, hamwe n’ibikoresho bikaba bifite agaciro ka miliyoni eshanu”.
Avuga kandi ko biguriye inzu ya miliyoni n’igice, byose ngo bakaba babikesha amahugurwa yo kwihangira umurimo ya NEP Kora Wigire.
Minisitiri w’Urubyiruko n’Ikoranabuhanga, Jean Philibert Nsengimana, avuga ko iki gikorwa kigamije kumvisha urubyiruko ko rushoboye.
Ati “Ikigamijwe ni ukugira ngo urubyiruko rugire imyumvire njyabukire, bakumva ko buri wese yahera ku mahirwe amwegereye.
Akaba yakwihangira umurimo agaha akazi abandi, cyanga bakishyira hamwe kuko ari byo bitanga amahirwe menshi”.
Minisitiri Nsengimana avuga ko ubu bukangurambaga bugenda bugera ku ntego kuko ngo uru rubyiruko rwagaragaje ko rwiga rudategereje gusaba akazi.
Uru rubyiruko rwagaragaje ikibazo cyo kubona igishoro cyo gutangiza imishinga ruba rwakoze, Minisitiri Nsengimana abamerera kubakorera ubuvugizi ku bigo by’imali, ku buryo bizaborohera.
Photo : Batamuriza Natasha
Ibitekerezo ( 2 )
Biratangaje byo basuye byinshi Ariko agaragaje ishuri gusa. Byari kuba byiza iyo akora inkuru yabsuwe bagatanga ubuhamya uburyo bateye imbere. Hakiyongereho nu buryo BDF yabafashije. Byari ku inspiring nu rundi rubyiruko kwiteza imbere
Biratangaje ukuntu hari ibindi bikorwa bariya bayobozi basuye, ariko uyu munyamakuru akaba atigeze abikomozaho Kandi wenda byari kwigirwaho na benshi! Aha navuga nka radio energie, radiyo yabyawe n’inzu itunganya umuziki YA top 5 sai!


text:
Kwizera ntikubereyeho koroshya ibibazo, ahubwo kubikuraho Kuko Kristo ariwe banze ryo kwizera, yerekaniwe gukuraho irimo yose ya satani. 1Yoh3:8
Kurira kwawe siko gutuma Imana igusubiza, kuko hari abazi kurira kukurusha baba barasubijwe kera, ntanubwo Imana ihagurutswa n’uburemere bw’ikibazo kuko hari abamaze igihe kinini bikoreye ibyo utakozaho imitwe y’intoki! Dore igihagurutsa Imana, ni ukwizera gushyitse.
Kuko ugusenganye ahabwa imbaraga zo gukuraho imisozi ikamuvira mu nzira, ndetse Kristo ubwe yavuzeko ugufite ntakizamunanira.
Hari abamubajije impamvu ituma basenga dayimoni zikabasuzugura, Arabasubiza ati"Ni ukwizera kwanyu guke: ndababwira ukuri yuko mwaba mufite kwizera kungana n’akabuto ka sinapi, mwabwira uyu musozi muti "Va hano ujye hirya" wahava, kandi ntakizabananira. Mat17:20
Uku kwizera ntikwigwa mu ishuri, si umurage turagwa n’ababyeyi, ntawakurya mu biryo cyangwa ngo akunywe mu byo kunywa, ntanubwo kuvukanwa,ahubwo guheshwa no kumva, kumva nako kuzanwa n’Ijambo rya Kristo. Abaroma 10:17
Kunda ijambo kuko ari ryo rikubiyemo ubuzima bw’abizera Imana. Amen!!
Pastorviva.pcm@gmail.com